“Alhamdulillah”- Mira Filzah Selamat Melahirkan Bayi Lelaki

Tahniah diucapkan kepada Mira Filzah dan Wan Emir Astar yang baru sahaja dikurniakan cahaya mata lelaki, jam 3.40 pagi hari ini di sebuah pusat perubatan.

Menerusi hantaran di Instagram, suaminya, Wan Emir Astar Mohammad Khair-il Anuar menyatakan bahawa isteri dan cahaya mata mereka kini berada dalam keadaan sihat.

“Alhamdulillah setinggi-tinggi kesyukuran kepada Allah SWT Pencipta Sekalian Alam, serta selawat ke atas junjungan mulia Baginda SAW- isteri syurgaku Nur Amirah Filzah Binti Badioezaman telah selamat melahirkan melahirkan putera sulung kami pada tarikh yang sama seperti ibunya iaitu pada tarikh 9 Syawal, bersamaan 10 haribulan 5 tahun pada jam 3.40 pagi.

Putera kami yang bergema nyaring tangisannya berada dalam keadaan sihat, di samping ibunya yang juga berada dalam keadaan sihat wal’ afiat.”-Kongsi Emir

Wan Emir menerusi hantaran nya turut menitipkan ucapan terima kasih di atas doa dan harapan orang ramai yang dicurahkan buat keluarga mereka.

“Kami mengucapkan jazakallahu khairan dan jutaan terima kasih kepada semua atas doa dan harapan yang telah dicurahkan ke atas perjalanan kami sekeluarga ini, moga segala kebaikan buat kalian semua juga.”-Wan Emir

Di ruangan komen, rata-rata rakan selebriti seperti Datuk Seri Siti Nurhaliza,  Lisa Surihani, Elifra Loy, Anzalna Nasir, dan ramai lagi telah membanjiri ruangan komen dengan ucapan tahniah dan doa buat mereka sekeluarga.

“Alhamdulillah..Tahniah buat keduanya..”-Siti Nurhaliza

“Congrats darling..Alhamdulillah dipermudahkan.”-Anzalna Nasir

“Waaah congrats Emir and Mira.”-Aiman Hakim Ridza

“Alhamdulillah tahniah berkat bulan Syawal. Semoga menjadi anak yang soleh. Congratulations to the both of you.”-Lah Ahmad

Sekadar info, Mira dan suaminya, Wan Emir Astar Wan Mohamad Khairil Anuar telah mendirikan rumah tangga pada tahun 2020 di sebuah pusat konvensyen di Bukit Kiara. Perkahwinan mereka juga dianggap sebagai Wedding Of The year kerana nama pasangan ini trending di laman Twitter dan ditonton oleh hampir 2 juta penonton yang menyaksikan majlis pernikahan mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Supaya Tak Malu Atas Pentas” – Iqbal Mahu Cepat-Cepat Hantar Anak Angkat Ke Kelas Vokal

Usahawan kontroversi Ahmad Iqbal Zulkefli mula mendedahkan wajah anak angkatnya yang diberi nama Ahmad Ziyad menerusi Instagram semalam.

Menurut Iqbal, anak angkat yang kini menjadi perhatian ramai itu dilahirkan pada 23 April 2022.

“Ahmad Ziyad dilahirkan pada 23 April 2022 bersamaan 22 Ramadan, 10.41 PM dengan berat 2.95 kilogram.

“Kini menjadi pemerhatian oleh banyak pihak. Apapun saya terus rujuk meminta nasihat dari pihak yang lebih arif,” – Iqbal Zulkefli

Lebih menarik perhatian adalah pesanan yang dititip Iqbal buat bayi tersebut. Menurut bekas pembantu peribadi usahawan terkenal Datuk Seri Vida itu, dia tidak mahu anaknya membaling wang (seperti yang pernah tular dilakukan Iqbal sebelum ini).

Selain itu, Iqbal juga mahu lekas menghantar anak angkatnya itu mengikuti kelas vokal ketika tiba umur yang sesuai agar boleh menyanyi dan tidak malu di atas pentas.

Bukan itu sahaja, usahawan yang baru-baru ini menetap di Indonesia buat seketika itu juga tidak mahu Ziyad membuat carian namanya di Google apabila sudah besar nanti.

“Anakku Ziyad, besar nanti jangan baling duit macam Ayah ya. Cepat-cepat besar Ayah nak hantar kelas vokal supaya tak malu atas pentas nanti. Jadilah kuat sekebal Ayah. Ingat pesan ayah, jangan sesekali google nama Ahmad Iqbal Zulkefli selagi Ayah masih hidup,” – Iqbal Zulkefli

Mengintai ruangan komen, netizen meninggalkan respon berbeza.

“Hahahah kelakar pesanan part jangan Google nama ayah tu”

“Nanti hantar anak ini ke Pusat Tahfiz supaya menjadi anak yang soleh boleh berbakti kepada negara dan berakhlak mulia”

Terdahulu, isu Iqbal mengambil anak angkat dipercayai kurang disenangi segelintir pihak hingga ada yang mendakwa proses pengambilan anak angkat kini amat mudah dan seakan menyamai aktiviti pemerdagangan manusia.

Dakwaan itu tentunya mendatangkan kekecewaan buat Iqbal.


Samakan Tandas Dengan Syurga? Sharifah Sakinah Teruk Dikecam Netizen

Pelakon, Sharifah Sakinah kembali dikecam netizen selepas memuatnaik video yang menampakkan hiasan mewah yang bertemakan keemasan pada sebuah tandas.

Menerusi hantaran di Instagram, Sakinah dilihat memuatnaik video yang memperlihatkan sebuah tandas yang dihiasi secara mewah yang bertemakan keemasan. Malah, Sakinah turut menyamakan tandas tersebut seperti syurga.

“Wag orang kata tandas banyaks setans. Sejuk macam syurga tandas awak siap ada kipas LV GUCCI.”-Seloroh Sakinah

Perkongsian Sharifah Sakinah mendapat kecaman di kalangan netizen selepas dia menyamakan tempat syaitan berkumpul itu sejuk seperti di syurga malah ada yang menganggap Sakinah bercakap seolah-seolah seperti individu yang tidak beriman.

“Gitu je standard syurga awak? Koman naa..”

“Bukan orang kata, nabi kata. Sebab tu kena baca doa nak masuk tandas, jangan hias cantik-cantik sangat dan jangan lama-lama dalam tandas. Nak keluar baca doa keluar tandas.

Walaubagaimanapun, Sharifah Sakinah dilihat tidak memberikan sebarang maklum balas terhadap setiap kecaman yang dilemparkan padanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Itu Antara Dia & Allah”- Dayana Roza Mahu Tubuhkan Rumah Perlindungan Wanita Hamil Anak Luar Nikah

Pelakon jelita, Dayana Roza meluahkan hasrat murninya untuk membuka untuk membuka sebuah rumah perlindungan untuk wanita yang hamil anak luar nikah.

Menerusi hantaran di Instagram, Dayana menyatakan bahawa individu yang hamil anak luar nikah sering dihina dan dibuang oleh keluarga yang menyebabkan mereka bertindak untuk membuang bayi luar nikah itu.

“Kat Malaysia ni, kalau hamil luar nikah dihina & dibuang keluarga. So diorang buang baby sebab takut tapi bila buang baby lagi la salah. Memang berzina salah. Hamil anak luar nikah salah. Tapi zaman sekarang ni semua orang tak boleh lari dari kesilapan . Itu antara dia & Allah.”-Dayana Roza

Tambahnya lagi, Dayana turut memberitahu bahawa mereka sebagai manusia tidak mempunyai hak untuk menjatuhkan hukum terhadap individu yang hamil anak luar nikah.

“Kita manusia takde hak untuk jatuh hukum. Takde mak yang tak sayang anak. Mengandung bukan senang. Rasa sayang kat anak tu dah ada bila dia dalam perut lagi. Tapi dia terpaksa buang sebab takut orang hina. Jadi salah mak atau orang-orang yang menghina? Renung-renungkan”-Dayana Roza

Di akhir hantaran nya di Insta Stories, Dayana turut menitipkan doa agar impian dan niatnya untuk menubuhkan rumah perlindungan untuk individu yang hamil anak luar nikah dimakbulkan oleh Allah.

Sama-sama kita doakan agar niat murni Dayana Roza menjadi kenyataan..Aminn..


Peguam Hafidzah Kongsi Ilmu Di Instagram, Tak Pasal-pasal Kena Sindir Pula!

Sebelum ini nama peguam Hafidzah Hassan menjadi sebutan netizen di seluruh Malaysia. Ini kerana netizen kurang senang melihat dia menjadi peguam kepada Siti Bainun. Ia sekaligus mengundang kemarahan netizen di mana Hafidzah dituduh menyokong kekejaman yang dilakukan oleh Siti Bainun.

Sementara itu, Hafidzah pernah memuat naik gambar dia bersama Siti Bainun dan peguam-peguam lain, dan foto ini menjadi tular dan mengundang kontroversi di laman media sosial. Setelah beberapa minggu kes perbicaraan Bella sepi di media sosial, Hafidah terlihat berkongsi sesuatu berkaitan prosedur undang-undang jenayah di Instagram peribadinya. Menurut tinjauan kami, Hafidzah mengambil kesempatan berkongsi ilmu tentang istilah reman, saksi dan jamin.

Dalam pada itu, perkongsian Hafidzah ini seolah-olah tidak disambut baik oleh pengikutnya. Rata-rata mereka meninggalkan kata-kata sindiran dan melemparkan kata-kata negatif.

Sekadar info, Hafidzah merupakan seorang pengamal undang-undang  yang berkhidmat di firma guaman Nurul Hafidzah & Associates, Advocates and Solicitors. Nama beliau meniti di bibir netizen selepas bertindak sebagai peguam mewakili orang kena tuduh (OKT), Siti Bainun. Siti Bainun yang merupakan pengasas Rumah Bonda didakwa mengabai dan menganiaya remaja perempuan sindrom down, Bella dan kini perbicaraan sedang berlangsung di mahkamah.


Isu Teman Lelaki Digelar “Negro”, Mimi Fly Tampil Beri Teguran!

Penyanyi, Mimi Fly tampil menegur pihak terlibat yang menegur pihak terlibat yang menggelarkan kekasihnya sebagai ‘Negro’ hanya disebabkan lelaki itu berasal dari negara Afrika.

Menerusi Insta Stories, Mimi menyatakan bahawa panggilan “Negro” itu dianggap sebagai tidak menghormati kaum African-American.

“Perkataan ‘Negro’ ni kalau di Amerika hari ni dikira direspectful ye. Zaman ‘African American’ dijadikan hamba. Bertahun-tahun berdekad mereka bertarung demi kemerdekaan dari ‘slavery’ dan terlalu ramai telah berkorban termasuk Martin Luther King demi kebebesan dan hak asasi as human being.

Kalau digunakan sekarang ia hanya untuk cari gaduh dengan niat nak buat ‘African American’ rasa kerdil dan lemah.”-Mimi

Tambahnya lagi, Mimi turut menceritakan bahawa walaupun racism masih berleluasa di sana, mereka lebih bersikap menghormati sesama sendiri dan tidak lagi memanggil ‘Negro’.

“Walaupun Racism masih berleluasa di sana tapi mereka lebih hormat each other dan tak lagi memanggil mereka ‘NEGRO’ tapi ‘AFRICAN AMERICAN’ or ‘COLORED’ atau ‘BLACK.”-Mimi

Jelas bekas ahli kumpulan One Nation Emcee ini, dia memberitahu  keluarga teman lelakinya itu melayannya dengan baik malah menganggapnya seperti keluarga serta menitipkan doa orang ramai mendoakan yang terbaik buat dirinya.

“Mereka melayan saya macam Mimi ni sebahagian dari keluarga mereka mereka dan saya bersyukur guys. Dan sekiranya ada peluang mereka datang ke Malaysia. Harapan Mimi mereka disambut dengan rasa cinta yang sama. Agar mereka tahu orang Malaysia ni baik orangnya.

Doakanlah yang terbaik untuk Mimi. Terima kasih pada semua yang raise concern tentang Mimi. The truth is..i’m happy and living my best life.”-Mimi

Sekadar info, Mimi atau nama penuhnya Shamimi Amalina Norhisham pernah berkahwin dengan pengurusnya Mohd Firdaus Hajar pada 16 Mei. Walaubagaimanapun, hubungan mereka telah berakhir dengan penceraian pada dua tahun kemudian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mana Mahu Lariiii” – Puteri Sarah Guna Khidmat Dua Orang Peguam, Mahu Saman Orang Ketiga?

Ramai mengetahui tentang cerita rumah tangga pelakon Puteri Sarah dan Syamsul Yusof yang dilanda badai sekitar penghujung tahun lalu.

Terbaru menerusi platform TikTok, Puteri Sarah memuat naik video beserta kenyataan seakan memerli ‘orang ketiga’ dalam hal rumah tangganya itu.

Menurut Puteri Sarah, dia telahpun membuat laporan polis sebelum ini namun tidak meneruskan kerana berasa kasihan, tambahan lagi bapa individu tersebut membuat permohonan maaf bagi pihak anaknya.

Namun akhirnya, Puteri Sarah mendakwa dirinya dikacau teruk seakan tidak berkesudahan hingga dia menggunakan khidmat dua orang peguam untuk ‘menguruskan’ mewakili dirinya.

“Kasihan punya pasal tak proceed, bapa dia minta maaf bagi pihak dia. Dia pun diam.

“Akhirnya kena kacau double triple teruk, never ending, menyesal tak proceed dulu.

“Now two lawyers coming at you girl, prepare yourself, mana mau lari,” – Puteri Sarah

Bagaimanapun, Puteri Sarah tidak menyebut nama individu yang dimaksudkan itu sepanjang durasi video tersebut.

Sebelum ini, Puteri Sarah pernah mendedahkan anak kepada pelakon Kaza Saisi, Ira Kaza menjadi perosak rumah tangganya bersama Syamsul.

Malah, Puteri Sarah juga pernah berkongsi foto paparan skrin perbualan Ira Kaza bersama suaminya itu.

Puteri Sarah dan Syamsul mendirikan rumah tangga pada 8 Mac 2014. Hasil perkongsian hidup, mereka memiliki dua cahaya mata iaitu Syaikhul Islam dan Summayah.


“Ada Iras Zahirah Mcwilson”- Peminat Puji Kecantikan Anak Vanidah Imran

Baru berusia 18 tahun, namun anak gadis pelakon Vanidah Imran ini mencuri tumpuan ramai. Maryam Rashika merupakan anak kedua Vanidah hasil perkahwinannya dengan pelakon Rashidi Ishak.

Baru-baru ini Vanidah berkongsi foto bersama anak gadisnya ketika meraikan hari ibu untuk tatapan umum. Menerusi beberapa foto yang dimuatnaik, Vanidah mengambil kesempatan mengucapkan selamat hari ibu kepada semua yang bergelar ibu di seluruh dunia.

Ternyata dari gambar yang dipamerkan sudah cukup menunjukkan pasangan anak-beranak ini memang akrab. Bukan itu sahaja, di ruangan komen, ramai yang memuji kecantikan Maryam dan mengaitkan wajah nya mirip dengan model Zahirah McWilson.

Namun apa yang pasti Maryam mewarisi kejelitaan ibunya, Susan yang merupaka naib juara Miss World Malaysia 1993 . Sekadar info, Vanidah berkahwin dengan pelakon dan gitaris Dead Mushroom, Rashidi Ishak pada 1 Oktober 2000 dan mempunyai dua anak bersama, Mikail dan Maryam. Walau bagaimanapun, Vanidah dan Rashidi telah memfailkan perceraian pada 9 Ogos 2018.


Digelar Sebagai “Darai Lorong”, Nur Sajat Dedah Wajah Netizen!

Usahawan kontroversi, Nur Sajat tampil mengambil tindakan dengan mendedahkan wajah netizen yang menghinanya di media sosial.

Menerusi hantaran di Instagram, Nur Sajat dilihat memuatnaik komen netizen yang dikenali sebagai @rohana_ana98 yang meninggalkan komen yang melampau malah menggelar Sajat sebagai “darai lorong”.

“Kau macam berpengalaman je tadah j*b*. kahakahah sah konpom darai lorong ni. Low class.”-Komen Netizen

Tidak berdiam diri, Nur Sajat mengambil tindakan dengan memuatnaik akaun pemilik netizen wanita itu dengan menyatakan bahawa bahasa yang digunakan tidak bersesuaian dengan penampilannya yang bertudung.

“Bahasa dia tak kena dengan wajah. Bahasa tak kena dengan wajah. Bahasa ibarat macam bohsia uols.”-Sajat

Tambahnya lagi, Sajat turut meminta orang ramai untuk tidak menilai seseorang individu berdasarkan rupa paras individu itu sendiri.

“Sebab tu lah jangan nilai orang dari rupa paras. Nilai dalam diri belum tentu baik.”-Komen Sajat

Terdahulu, Sajat memilih untuk memulakan kehidupan baru di Australia sejak Oktober tahun lalu kerana berasa tidak selamat tinggal di Malaysia. Malah, dia turut menjadi buruan pihak berkuasa sehingga ke hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Janda Baik Pahang Banjir Lagi” – Fizz Fairuz Usaha Beri Bantuan, Netizen Persoal Kerap Banjir

Pagi ini rakyat Malaysia dikejutkan dengan berita kejadian banjir di Janda Baik, Pahang yang berlaku sekitar jam 5 pagi tadi.

Hal itu tular dan menjadi bualan hangat di media sosial, di mana kawasan tersebut sekali lagi ditenggelami banjir selepas fenomena kepala air luar biasa yang berlaku pada 18 Disember lalu.

Isu banjir yang berlaku secara mengejut ini mendapat perhatian orang ramai termasuklah selebriti tempatan, Datuk Fizz Fairuz.

Melihat perkongsian pelakon kelahiran Raub itu di Instagramnya, Fizz menitipkan doa dan mengatakan akan cuba memberi bantuan secepat mungkin buat mereka yang terkesan akibat banjir.

“Perkabaran yang kurang menarik hari ni, Janda Baik, Pahang banjir lagi.. Jarang kita dengar Janda Baik banjir, sekarang ni agak kerap banjir.. Apa masalahnya? Insyallah kita cuba bantu secepat mungkin..” tulisnya.

Melihat kejadian banjir menenggelami Janda Baik secara mengejut itu, ramai pengguna media sosial di Twitter berkongsi khabar berita tersebut di akaun media sosial masing-masing dan berharap pihak berwajib menghulurkan bantuan pantas di kawasan tersebut.

“Terkini: Jam 5 pagi tadi. Janda Baik di Pahang kembali ditenggelami banjir!”

“Janda Baik banjir lagi.. 5 pagi.. Sekarang air mula surut.. Satu kampung banjir”

“Mohon bantuan banjir semula ke Janda Baik. Naik air semula” ciap netizen

Meninjau reaksi orang ramai di Twitter, ramai yang berpendapat bahawa kejadian banjir yang berlaku pada hari ini lebih teruk berbanding akhir tahun lalu. Selain itu, netizen turut memberi kata-kata semangat buat penduduk Janda Baik agar tabah menghadapi ujian yang berlaku pada bulan Syawal ini.

“Janda Baik banjir lagi. Penduduk cakap lagi teruk dari banjir bulan 12”

“Allahu penduduk Janda Baik di uji dengan banjir.. Moga semua urusan dipermudahkan” ciap mereka

Dalam pada itu, ada juga pengguna Twitter yang mempersoalkan mengapa kawasan destinasi pelancongan popular tersebut kini kerap dilanda banjir.

“Kalau ikut pada pemilik video, 15 tahun duduk di Janda Baik belum pernah naik air sampai begini.”

“Teringin nak tahu apa pasal Janda Baik tahun ni kerap sangat banjir? kalau tak sampai setahun 2 3 kali banjir memang ada lah tu sesuatu tak kena” soal mereka

Sekadar info, pada Disember tahun lalu, Janda Baik dilanda banjir kepala air yang luar biasa sehingga menenggelami perkampungan di situ selain mengakibatkan banyak kerosakan serta kerugian berlaku.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Didakwa Sudah Bertunang Dengan Seorang Jejaka, Jue Aziz Tampil Beri Penjelasan!

Pelakon, Jue Aziz tampil memberi penjelasan selepas memuat naik foto menunjukkan dirinya berada di atas pelamin bersama seorang jejaka. Ia telah mencetuskan bualan netizen hingga ada yang mendakwa Jue Aziz telah selamat bertunang dengan jejaka tersebut.

Bagaimanapun menurut Jue, dia hanya bergambar untuk ‘mengambil berkat’ ketika majlis pertunangan anak saudaranya berlangsung.

“Firstly..Jue nak terangkan kat sini mengenai pertunangan Jue tu betul ke tak? Actually tu anak buah ( nephew) Jue ada post semalam.

Jue hanya bergambar ambik berkat.. Kata orang lah kan hehe atas pertunangan anak buah FIFI (slide pic) and berangan ambik pic tak salah kan?”-Jelas Jue

Tambahnya lagi, Jue akui tidak menyangka foto yang dimuatnaik itu menjadi kecoh di media sosial hingga ada yang menyangka dirinya selamat bertunang.

“Tak sangka pulak kecoh macam ni sebab pic tu pun tak nampak macam orang bertunang siap pegang bunga sama-sama bersentuhan. Lagi pun Jue ada post before tu pic anak-anak buah Jue nie.”

Akui diri masih bujang, Jue juga mendedahkan bahawa dia mengambil anak angkat bernama Darwish sejak belum berkahwin, dan Darwish bukanlah hasil perkahwinannya yang lalu.

“Jue nak terangkan lagi sekali mengenai anak Jue, Darwish bukan hasil dari perkahwinan yang lepas ye. Jue ambik Darwish sebagai anak angkat dari Jue belum berkahwin lagi.”-Jue Aziz

Di akhir perkongsiannya, Jue berharap agar pihak terlibat tidak membuat kesilapan dalam memberikan maklumat kerana ia berkemungkinan sensitif kepada sesetengah pihak.


“Sendiri Goyang, Lepas Tu Acah Nangis” – Terus Ditegur Netizen, Ini Respon Baby Shima!

Penyanyi Baby Shima sering mencuri perhatian netizen di platform media sosial.

Terbaru, Shima yang juga bintang kelahiran Big Stage musim pertama itu berkongsi video menari bergoyang pinggul berunsur jenaka bersama Instafamous Suekhaizar.

Meskipun kebanyakan netizen meninggalkan respon mesra, namun ada juga yang ‘menegur manja’ tingkah laku Baby Shima itu.

“Sendiri goyang minta kecam, lepas tu acah-acah nangis netizen kecam pelik aku dia ni,” – Netizen

Tidak berdiam diri, pemilik nama sebenar Nor Ashima Ramli itu membalas komen netizen berkenaan.

“Kan, apa lah Baby Shima ni..Acah-acah je,” – Baby Shima

Apapun, setiap individu mempunyai cara tersendiri dalam mengendalikan media sosial masing-masing, begitu juga Baby Shima.

Sekadar info, Baby Shima mula aktif dalam industri hiburan tanah air pada sekitar tahun 2009. Namanya semakin dikenali selepas menyertai beberapa program realiti termasuk D’Academy Asia 3 di Indonesia pada 2017.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Nurhaliza Titip Ucapan Hari Lahir Istimewa Buat Pengurus Kesayangan

Penyanyi tersohor tanah air, Dato’ Sri Siti Nurhaliza menitipkan ucapan istimewa buat pengurus setianya Rozi Abdul Razak menerusi Instagram malam tadi. Ia tentunya mencuri perhatian ramai wargamaya yang mengikuti beliau di platform media sosial berkenaan.

Umum sedia maklum perjalanan Siti sebagai penyanyi di awal kerjayanya sehingga berjaya menempa nama di persada dunia ditemani Rozi dan telah menganggap pengurusnya itu seperti kakak kandung beliau sendiri.

Sempena meraikan hari lahir pengurus yang dihormatinya itu, Siti menitipkan ucapan dan doa ikhlas buat insan yang sering menjadi tulang belakang serta orang kuat dalam hidupnya.

“Sannah helwah buat seorang insan yang seperti kakak kandung saya sendiri. Beliau menjaga saya lebih dari waktu menjaga anaknya, mengingati fakta tentang saya seperti perpustakaan bergerak. Insan yang saya sayang dan hormati..

Kak @rozisangdewi .. Semoga Allah swt terus berikan umur yang panjang serta berkah, rezeki melimpah ruah, iman yang tinggi, kebahagiaan dan kejayaan dunia serta akhirat.. Aamin ya rabb.. Love you sis!!” titip Siti

Melihat ucapan yang ditulis Siti di Instagram itu, Rozi memberi ucapan balas dan menghargai kiriman istimewa penyanyi tersebut kepadanya.

“@ctdk awwww.. Tak tidur lagi ke tu, tunggu nak wish ya! Hahaha. Terima kasih ct, semoga apa jua yang ct doakan, akan menjadi doa terbaik buat kita semua. Terima kasih untuk segala-galanya.” Ucap Rozi

Siapa sangka ucapan istimewa yang ditujukan buat pengurus penyanyi nombor satu negara itu mendapat respon daripada selebriti terkenal Indonesia, Krisdayanti. Penyanyi lagu Cobalah Untuk Setia itu turut mencoret ucapan hari lahir buat Rozi diruangan komen.

“Tahniah kak Zyee panjang usia yang bahagia, ingat umur kerja saya pun hampir bersamaan dengan sayang jadi teringat itupun masa kenal kak @rozisangdewi . Allah jaga selalu ya sayang” ucap Kris

Melihat kiriman ucapan dari penyanyi tersohor negara seberang itu, Rozi memberi komen balas dengan mengucapkan terima kasih serta menghargai ucapan yang diberikan kepadanya.

“@krisdayantilemos terima kasih KD, selamat ultah juga buat kesayangan kamu @selbyanwar . Moga kita semua bisa ketemu lagi.” komen Rozi

Apa pun, selamat hari lahir buat pengurus kesayangan Datuk Sri Siti Nurhaliza.


“Akak Ponti Pun Join Video Lah”- Video TikTok Trend “Marry Me” Fieya Julia Buat Netizen Meremang

Siapa sangka niat asal yang hanya mahu melakukan trend Tiktok  bertukar menjadi kisah seram.

Itulah yang berlaku kepada penyanyi, Fieya Julia yang dilihat melakukan trend TikTok  “Marry Me” yang sedang trending dalam kalangan warganet.

Namun apa yang menjadi perhatian adalah terdapat netizen yang mendakwa mereka melihat “sesuatu” di akhir video itu.

Malah, ada yang mendakwa entiti misteri itu adalah pontianak yang sedang memerhatikan mereka melakukan TikTok pada waktu malam.

“Tengok last video tu? Cam ada something?.”

“Hohoho last scene video tu akak ponti pun join video lah..”

“Gambar last belah kanan..Scary..Nak tumpang join tu..”

Walaubagaimanapun, Fieya dilihat tidak memberikan sebarang respon terhadap komen netizen yang mendakwa terdapat ‘entiti’ pada akhir videonya itu.

Korang ada nampak apa-apa ke kat penghujung video tu??

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dato AC Mizal & Isteri Hadiahkan Kereta Mewah Sempena Ulang Tahun Anak Lelaki Yang Ke-18

Sebelum ini kecoh mengenai perkongsian selebriti terkenal, Neelofa yang mendedahkan jumlah duit raya diterima anak lelakinya Bilal, berjumlah belasan ribu ringgit.

Terbaru, pengacara terkenal Dato’ AC Mizal dan isterinya Datin Emylia Rosnaida membuat perkongsian bersama peminat di media sosial mengenai kejutan buat anak lelaki mereka, Muhammad Reeve Damien sempena ulang tahun kelahirannya yang ke 18 tahun.

HAPPY 18th Birthday o my son @reevedamien from daddy mummy and @fea_eryssa love u so much! #sukesangat #fyp No matter how old u are u will always be our prince!

♬ original sound – emyliadac – emyliadac

Menerusi video yang dimuatnaik di Instagram, Dato’ AC Mizal dan isterinya dilihat menghadiahkan sebuah kereta mewah berjenama Mercedes Benz buat anak mereka itu.

“Happy 18th Birthday to my son @reevedamien from daddy mummy and @fea_eryssa. Love you so much! “-Dato AC Mizal

Di ruangan komen, rata-rata netizen dan rakan artis mengucapkan tahniah atas hadiah mewah yang diterima oleh Damien malah ada yang berdoa agar Damien terus berbakti pada kedua ibu bapanya itu.

“Okay dato birth saya baru lepas belpire satu.”-Ieda Moin

“Woe hebatnya. Happy Birthday.”-Ifa Raziah

“Waaa alhamdulillah..good boy. Nanti jaga mummy daddy ye.”-Sharifah Shahira

“Happy birthday to u semoga menjadi anak yang soleh Aaminn.”

“Fuhh merc tu. Hadiah paling berharga ni. Jaga baik-baik ye @reevedamien jangan sakiti your parents and coming soon you take care of them okay bro.”


Yana Samsudin Dedah Setahun Ikat Perut, Makan RM3 Sehari Demi Melabur

Satu perkongsian milik pelakon dan hos jelita, Yana Samsudin di Instagramnya tentang isu kewangan dan pelaburan menarik perhatian orang ramai.

Aktres berbakat ini berkongsi pengalaman dia mula menyimpan melalui pelaburan Amanah Saham Nasional Berhad (ASNB) di usia muda dengan menggunakan wang pinjaman Perbadanan Tabung Pendidikan Tinggi Nasional (PTPTN).

Menurut Yana, dia pernah terpaksa mengikat perut selama setahun dan berbelanja untuk makan sebanyak RM3 sehari sebelum berjaya mendapat hasil dari pelaburannya.

“Yana mula menyimpan di tempat pelaburan dalam masa yang sama guna duit PTPTN yang pertama ! Selepas tu setahun ikat perut makan RM3 je sehari.. Huhuhu alhamdulillah syukur..” tulisnya

Dalam pada itu, Yana juga mendedahkan menjadi seorang selebriti, pendapatan yang dimiliki tidak sebanyak yang orang ramai sangkakan. Namun dengan melakukan pelaburan di tempat yang betul, pelakon ini memiliki simpanan sendiri.

“Sebut je nak menyimpan mesti orang akan cakap ala boleh lah kalau duit kau banyak, kau kan artis.. Hakikatnya artis pun tak banyak duit, cukup-cukup makan je kalau masa mula-mula sekali nak bertapak. Sama seperti pekerja kontrak.

Tapi percayalah, jika ada azam, ilmu, perancangan dan tempat kita nak melabur tu tempat yang betul insyaAllah menjadi.

Yana ada berkongsi pengalaman masa dulu-dulu macam mana Yana menyimpan di tempat pelaburan terus. Hasilnya Alhamdulillah..” tulisnya lagi

Ada yang dah buat pelaburan macam Yana Samsudin? Ingatlah, atur perbelanjaan dengan bijak dan pentingkan simpanan untuk masa hadapan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Wawa Zainal Selamatkan Suami Awak!” – Ini Reaksi Netizen Bila Lucinta Luna Berhajat Jumpa Aeril Zafrel

Kedatangan selebriti kontroversi dari Indonesia, Lucinta Luna ke negara kita baru-baru ini sememangnya mencuri tumpuan netizen.

Lucinta atau nama sebenarnya Muhammad Fatah dilihat meluangkan masa bersama usahawan terkenal Datuk Seri Vida (DSV) di sebuah pusat beli belah terkemuka di ibu kota.

Malah, DSV juga ada berkongsi beberapa video bersama Lucinta menerusi platform media sosialnya.

Antara yang menarik perhatian, Lucinta ‘berani mati’ mengatakan bahawa dia menyukai aktor kacak Aeril Zafrel. Bukan itu sahaja, dia juga meminta DSV untuk memperkenalkannya kepada suami pelakon Wawa Zainal itu.

“Yela Datuk, saya pulang tapi kembali lagi nanti, tapi kenali dulu saya sama Aeril Zafrel. Saya suka sangat sama dia,” katanya kepada DSV.

“Aeril Zafrel yang mana satu ya?” balas DSV.

“Aeril itu sudah punya seorang perempuan, aku suka sama dia,” jawab Lucinta.

Berdasarkan perbualan dalam video yang dikongsi di TikTok itu, DSV menasihati Lucinta untuk tidak bermain-main kerana Aeril adalah suami orang dan beliau tidak mahu masuk campur.

Lantas selepas itu, Lucinta masih yakin bahawa jika dia bertemu Aeril, pelakon itu juga bakal menyukai dirinya.

Mengintai ruangan komen, rata-rata netizen meninggalkan respon berbeza. Ramai juga yang bergurau meminta Wawa Zainal ‘selamatkan’ suaminya terlebih dahulu.

Reply to @ilybellsya aiyo memang trauma . Nak jumpa AIEREL ZAFREL PULAK ! Habis lah kena marah dengan @wawazainal92 nanti 🥲 #lucintaluna #datoserivida #fyppppppppppppppppppppppp #masukberandafyp #masukberanda #masukberandagak #dsv #tiktokindonesia

♬ original sound – QU PUTEH BARULAH PUT – QU PUTEH BARULAH PUT

Dalam pada itu, ada juga netizen yang mencadangkan DSV memperkenalkan Lucinta kepada bekas pembantu peribadinya, Iqbal Zulkefli.

Terdahulu, Lucinta juga pernah meluahkan hasratnya untuk berpindah ke Kuala Lumpur. Namun menerusi tinjauan Murai, ramai juga netizen yang kurang bersetuju dengan perkara tersebut.


“Tak Tahu Nak Cakap Macam Mana” – DSV Bakal Beri Keterangan Di SKMM Isu MV ‘Muah Muah Raya’

Sebelum ini, usahawan kosmetik Datuk Seri Aliff Syukri dipanggil ke Suruhanjaya Komunikasi dan Multimedia (SKMM) untuk memberikan keterangan berhubungan muzik video (MV) lagu rayanya yang dikatakan mencolok mata serta bertentangan dengan budaya tempatan.

Terbaru, jutawan kosmetik, Datuk Seri Vida pula yang dipanggil untuk hadir memberi keterangan di SKMM disebabkan MV raya yang telah mendapat kecaman ramai.

Hal itu dikongsikan sendiri oleh Vida menerusi hantaran yang dimuatnaik di Instagram malam tadi, memberitahu bahawa dia akan pergi memberi keterangan di SKMM bagi membantu siasatan.

“Saya tak tahu la nak cakap macam mana untuk lagu raya saya ‘Muah Muah Raya’. Saya tak promote sangat laa setelah saya tengok Datuk Aliff dipanggil ke MCMC sebelum ini.

Saya dah buat benda (MV Raya)  nie sebelum Datuk Aliff lagi. Kena panggil MCMC, ,maka saya kena pergi laa ke MCMC untuk diambil keterangan terhadap lagu Muah Muah Raya.”-Vida

Tambahnya lagi, Vida akui berada dalam keadaan tidak sihat namun terpaksa akur dengan arahan SKMM selepas mengetahui terdapat pihak yang melaporkan mengenai MV tersebut kepada pihak terlibat.

“Saya pun memang tak sihat, sakit kepala. Saya turuti untuk pergi ke MCMC. Sebab lagu Muah Muah Raya telah di report”-Vida

Di ruangan  komen hantaran yang dimuatnaik oleh Vida, rata-rata netizen memberikan pelbagai reaksi malah ada yang berpendapat Vida sebagai “Kuat Wayang”.

“Tulah dato buat veido bukan-bukan like pun dah banyak nak delete sayang.”

“Dah elok-elok berniaga. Buat benda yang bukan-bukan yang tak mendatangkan faedah., Usia makin meningkat”

“Cuba bayangkan..Dok buat video yang bukan. Tiba-tiba mati tak sempat bertaubat.”

Terdahulu, Murai My melaporkan MV Muah Muah Raya mendapat pertikaian daripada netizen yang berpendapat MV tersebut seolah-olah mengangkat golongan lesbian, gay, biseksual, dan questioning (LGBTQ).

Sebelum ini, industri hiburan juga dikejutkan dengan tindakan Datuk Seri Aliff Syukri  yang tampil dengan MV Raya kontroversi berjudul Kelepok Raya sehingga turut dipanggil untuk memberi keterangan di SKMM.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Keluar Ikut Tingkap, Dagu Tetappp” – Baru Beberapa Hari, Shaheizy Sam & Syatilla Melvin Dah Tunjuk Muka Baby Baru!

Baru beberapa hari menimang cahaya mata ketiga, pasangan selebriti Shaheizy Sam dan isterinya Syatilla Melvin telah mendedahkan wajah permata baru keluarga mereka itu.

Bayi perempuan comel tersebut diberi nama Salama Samheizy Shaheizy Sam seperti yang dikongsi pasangan berkenaan.

“Salam semua, mempersembahkan hasil menuai kami yang ketiga, Salama Samheizy Shaheizy Sam.

“3.05 kilogram, keluaq ikut tingkap, dagu tetapppp,” seloroh Syatilla.

Sementara Sam pula berkongsi foto bersama Salama yang sedang tersenyum.

“Assalamualaikum, Salama Samheizy Shaheizy Sam di sini, tolong jadi baik untuk saya, kepada dunia, saya akan jadi kawan baik kamu semua,” coretnya.

A post shared by S Y A T I L L A M E L V I N (@samtilla)

A post shared by Shaheizy Sam Samad (@shaheizy_sam)

Menjengah ruangan komen perkongsian mereka, rata-rata selebriti tempatan tumpang gembira dan mengucapkan tahniah kepada Sam dan Syatilla.

Antara yang tidak ketinggalan adalah Rozita Che Wan, Uyaina Arshad, Azza Elite, Syifa Melvin dan ramai lagi.

Terdahulu, Sam dan Syatilla mengumumkan mereka menyambut cahaya mata ketiga pada Isnin.

Pasangan popular itu mendirikan rumah tangga pada tahun 2016 dan dikurniakan dua cahaya mata sebelum ini iaitu Syeriv Samheizy, 5, dan Sarima Samheizy yang kini berusia 2 tahun.


Tiara Jacquelina Sedih Janda Baik Dilanda Banjir Kilat, Tapi Tiarasa Tidak Terjejas Teruk

Selebriti berprofil tinggi, Puan Sri Tiara Jacquelina meluahkan rasa sedih dengan kejadian banjir kilat yang melanda kawasan Janda Baik, Pahang pada 11 Mei.

Perkara itu dikongsikan sendiri oleh Tiara Jacquelina menerusi hantaran di Instagram , memberitahu bahawa pusat percutian berkonsepkan ‘glamping’ mewah miliknya, Tiarasa turut terjejas, namun tidak seteruk kawasan dan resort-resort lain yang terjejas di situ.

“#JandaBaik kesayangan kami dilanda banjir kilat lagi, kali ini lebih teruk berbanding banjir Disember. Baru je nak bernyawa selepas 6 bulan tutup semasa pandemik, kena banjir kilat bulan Disember.”-Luah Tiara di Instagram.

Katanya kepada Murai MY, pihaknya kini sedang bertungkus lumus melakukan kerja-kerja pembersihan dan penambahbaikan kerana resort kegemaran ramai itu dijadualkan beroperasi semula seperti biasa bermula Sabtu ini.

“Tiarasa tidak terjejas teruk seperti resort lain yang berada di kawasan yang lebih rendah. Cuma hanya ada beberapa kawasan kecil sahaja yang dimasuki lumpur.

“Kami sedang bekerja dalam tempoh 72 jam untuk membuka semula Tiarasa sepenuhnya kepada orang ramai,” kata beliau yang mensasarkan Tiarasa Escapes dibuka semula pada Sabtu, 14 Mei 2022.

Tiara amat syukur kerana Tiarasa Escapes berada di kawasan yang lebih tinggi, justeru kesan yang dialami dapat dikawal serta dibaikpulih dalam masa beberapa hari sahaja.

” Saya sangat bersyukur, Alhamdulillah nasib baik untuk kami, Tiarasa Escapes berada di tanah yang lebih tinggi dan kami tidak terjejas teruk berbanding resort-resort lain. Saya sangat sedih mendengar berita kawasan penduduk kampung dan ada resort penginapan lain hanyut dibawa arus dan tenggelam,” katanya lagi.

Difahamkan, Tiarasa Escapes hanya ditutup selama tiga hari bermula Rabu untuk kerja-kerja baik pulih.

Semoga kejadian sebegini dipandang serius oleh pihak berkuasa agar dapat dibendung pada masa akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Diva AA Puji Sam & Syatilla Kongsi Foto Bayi Ketiga, Sempat Perli Artis Yang Masih “Cover” Wajah Anak

Pengacara dan pelakon, Azwan Haji Ali atau lebih dikenali sebagai Diva AA tampil memberikan pujian kepada pasangan selebriti Shaheizy Sam dan Isterinya Syatilla Melvin yang mendedahkan wajah cahaya mata ketiga mereka, Salama Samheizy Sam yang selamat dilahirkan pada pagi Isnin di sebuah pusat perubatan di Kuala Lumpur.

Menerusi laman Twitter, Diva AA dilihat memuatnaik keratan artikel mengenai pasangan itu dan memuji Shaheizy Sam dan Syatilla yang berkongsi foto cahaya mata ketiga mereka di media sosial.

“SALUTE! TAYANG MUKA BABY YANG MERAH MENYALA!.”-Diva AA

Tambahnya lagi, Diva AA turut memerli artis yang masih menutup wajah anak mereka disebabkan rasa takut dengan peminat.

“RETIS SANGKAK NEGARA TERSIALL! BABY DAH MEREPUTTT PUN? COVER UP TAKUT PEMINAT JAKUN KO? TAHU! NATE BERUKKK MUU! MU BUDUHH BANGSATT! GTHHH PUII”-Komen Diva AA

Sekadar info, Sam dan Syatilla telah mendirikan rumah tangga pada 8 Februari 2016. Pasangan ini turut dikurniakan dua orang cahaya mata iaitu Syeriv Samheizy, dan Sarima Samheizy.


“She Meminta, Why Not Sis!” – Fazura Beri Hint Mahu Anak Kedua? Netizen Pula…

Aktres jelita Nur Fazura berseloroh seakan berhasrat mahu menambah cahaya mata bersama suaminya pelakon Fattah Amin.

Perkara itu dikongsi Fazura menerusi akaun Instagram miliknya hari ini.

Dalam entri tersebut, Fazura berkongsi sepotong video berjalan bersama Fattah sambil mendukung anak mereka, Nur Fatima Aisya.

“Kenangan jalan bertiga, kot kot nak jadi berempat tak lama lagi… #belumlagi #dontwondertau #doakan,” tulisnya.

A post shared by Nur Fazura (@missfazura)

Perkongsian itu semestinya mencuri perhatian netizen. Melihat ruangan komen, ramai juga yang mengusik Fazura dan berdoa agar hasrat pelakon Dendam Pontianak itu menimang cahaya mata kedua dimakbulkan Allah SWT.

“Amin, semoga Fatima bakal dapat adik ya, suka tengok family ni, sejuk je mata.

“She meminta, but why not sis,” tulis beberapa pengikut Fazura.

Imbas kembali, Fazura dan Fattah mendirikan rumah tangga pada 27 November 2017.

Pasangan kesayangan ramai itu dikurniakan cahaya mata pertama, Nur Fatima Aisya pada 2 Oktober 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pandai Mengacara” – Ramai Puji Allisya Tahir Warisi Bakat Sharifah Shahirah

Satu muat naik di Instagram milik pelakon dan penyampai radio tanah air, Sharifah Shahirah atau lebih mesra dikenali sebagai Shiera ini mendapat perhatian ramai rakan industri dan juga peminat selebriti tersebut.

Klip video pendek yang dikongsikan Shahirah itu menunjukan anak sulungnya Allisya Tahir petah berbicara sebagai hos dalam sebuah rancangan.

Dalam perkongsian berkenaan, Shahirah juga mendedahkan anak perempuannya itu mengenakan pakaian lama miliknya semasa mengacarakan program itu.

“Suka ekk ngacara.. Pakai baju mak dia je.. Mak dia dah tak MUAT baju baju ni @tallisya_ Dulu selalu jual.. Nasib kamu dah turun berat badan, kalau tak mak dia jual baju.” tulisnya

A post shared by Shiera Al-Khaired (@shieraijoy)

Hantaran tersebut menarik perhatian ramai rakan selebriti dan juga peminatnya, rata-rata ramai yang memberi komen bahawa puteri sulungnya itu berbakat dan mewarisi kebolehan Shahirah dalam mengacara dengan baik.

“Cantik Shiera junior.. Pandai mengacara” – Emylia Rosnaida

“Bagusnya dia.. Boleh ganti mak dia nanti kat Suria ni”

“Sebijik betul ikut mak ni, berbakat bercakap macam bertih jagung tu”

Hebat anak Sharifah Shahirah, bukan saja berbakat dalam dunia nyanyian malah juga dalam bidang pengacaraan.


“Lepas Beranak Pun Lawa”-Foto Mira Filzah Bersama Bayi Buat Netizen Teruja!

Suami kepada aktres jelita, Mira Filzah iaitu Wan Emir menitipkan rasa syukur di atas segala doa dan ucapan yang diberikan buat mereka selepas isterinya selamat melahirkan putera sulung mereka pada 10 Mei 2022 pada jam 3.40 pagi di sebuah pusat perubatan di Kuala Lumpur.

Menerusi hantaran di Instagram, Wan Emir dilihat memuatnaik foto dirinya sedang mendukung anak sulungnya dan Mira Filzah bersama bayi tanpa mengenakan sebarang solekan.

“Emir & Mira (dan👶🏻❣) ingin mengucapkan kesyukuran dan penghargaan kepada semua atas segala doa dan ucapan.

Dan kasih sayang yang tak terhingga dan terima kasih kepada Ibu Papa & Mak Abah, dan kepada semua yang menyayangi kami semasa kecil kerana telah menunjukkan kepada kami apa ertinya menjadi ibu bapa yang baik.”-Wan Emir

Foto yang dimuatnaik oleh Wan Emir telah dibanjiri oleh komen netizen yang menitipkan ucapan selamat berpantang kepada Mira. Malah, ada yang memuji kejelitaannya walaupun berada dalam tempoh pantang.

“Masha Allah cantiknya mama mira, dan baby tu comel sungguh walaupun tak nampak.”

“Alorhh. Lepas bersalin pun glowing tau mira nii. Cantikk.”

Sekadar info, Mira dan suaminya, Wan Emir Astar Wan Mohamad Khairil telah mendirikan rumah tangga pada 3 September 2020 di sebuah pusat konvensyen di Bukit Kiara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aksi Amelina Nyanyi Lagu Raya Lupa Lirik Bersama Jamal Abdillah Curi Perhatian

Salah satu muat naik di Instagram milik penyanyi dangdut popular, Amelina Amir atau pemilik nama sebenar Norazlina Amir Sharipuddin mencuri perhatian ramai peminatnya baru ini.

Melihat video yang dimuatnaik Amelina, ratu dangdut jelita ini mendendangkan lagu raya bersama Datuk Jamal Abdillah dalam sebuah majlis makan malam.

Dalam entri yang ditulis Amelina penyanyi berbakat ini mendedahkan dirinya terlupa lirik lagu raya yang dinyanyikan, namun aksi penuh keyakinannya menyanyikan lagu tersebut dengan lirik lagu yang salah mengundang tawa Jamal di pentas.

“Tok Jamal ni memang sporting gila walaupun kak long dah merapu atas pentas sebab lirik lupa, yang penting dia pun ikut gelak sekali tapi muka kami memang tahap maksima punya yakin.

Yang penting lirik on point. Cuba kau orang teka apa yang lain lirik ni.” Tulisnya

A post shared by AMELINA AMIR (@amelinaamirsharipuddin)

Video yang dimuatnaik Amelina di media sosialnya membuatkan orang ramai termasuk peminat berasa terhibur, mana tidaknya aksi ratu dangdut tersebut mendendangkan lagu raya dengan penuh keyakinan walaupun salah lirik curi tumpuan peminat.

“Kak long jangan lupa lirik Berpisah Tiada, yang penting keyakinan”

“Pada yang muda kita sayangi” komen mereka lagi

Walaupun tak ingat lirik, keyakinan tu penting.


Sibuk Dengan Pelbagai Urusan, Aishah Berseloroh Boleh Turun Berat Badan Lagi

Penyanyi, Datuk Wan Aishah Wan Ariffin mendedahkan kebelakangan ini beliau sibuk dengan pelbagai urusan, Aishah berkongsi hal tersebut menerusi muat naik di Instagram nya.

Dalam entri yang ditulis Aishah, beliau sempat berseloroh boleh turun berat badan kerana sibuk dengan persiapan perjalanan untuk majlis hari raya, makan malam dan juga menemani rakan sekolahnya mencari doorgift untuk majlis perkahwinan anak rakannya itu.

“Macam lipas kudung dua tiga hari ni. Persiapan nak berjalan untuk majlis hari raya dan makan malam. Sambil-sambil tu kena mencari barang untuk doorgift kahwin anak teman sekolah. Waah boleh kurus lagi macam ni.” Tulisnya

Dalam pada itu, Aishah juga memohon maaf kepada mereka yang cuba menghubunginya dan akan memberi respon bila kelapangan dan meminta agar orang ramai mendoakan kesihatan dirinya.

“Sesiapa yang cuba untuk hubungi saya. Apa-apa hal tolong bersabar dengan saya, saya akan respon bila ada kelapangan ok. Doakan saya sihat dan fokus ya dalam perjalanan.” Pintanya

Melihat hantaran Aishah di media sosial, ramai peminat setianya menitipkan ucapan dan doa agar penyanyi bersuara emas itu dipermudahkan urusan dan sihat sejahtera.

“Alhamdulillah semoga dipermudahkan segala urusan kak Aishah”

“Alhamdulillah. Semoga dipermudahkan tugasan kepada Dato Wan Aishah dan dipermurahkan rezeki. Amin”

“Selamat menjalankan tugas.. Semoga dipermudahkan dan berjalan lancar insyaallah” doa mereka

“Semoga Allah permudahkan segala urusan kak Aishah yang semakin cantik manis. Insya Allah”

“Amin. Saya memang sentiasa doakan anda akan kekal sihat dan kekal cantik”

“Semoga semua urusan dipermudahkan.. Jaga diri juga Aishah” titip mereka

Semoga urusan Datuk Aishah dipermudahkan semuanya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Awesome TV Akui Rasa Teruja Dapat Siarkan Debat Perdana Menampilkan Dua Ahli Politik Berpengaruh

Saluran stesen televisyen swasta percuma (free-to-air) Awesome TV bakal membawakan siaran langsung program istimewa ‘Debat Perdana’ yang menampilkan dua figura berpengaruh dalam arena politik tanah air, Dato’ Sri Najib Razak dan Dato’ Seri Anwar Ibrahim pada jam 9.00 malam menerusi platform Awesome TV di saluran Astro 123 dan MyTV 112.

Program debat bersejarah di antara bekas Perdana Menteri dan Presiden PKR yang juga merupakan Ketua Pembangkang yang diadakan di Auditorium, Kompleks Penerangan Pelancongan Malaysia (MATIC) pada malam ini akan berkongsi gelanggang buat pertama kali dalam sesi debat awam untuk merungkai polemik yang melanda Sapura Energy Berhad (SEB) serta mengupas pelbagai isu panas berkaitan hala tuju negara daripada aspek ekonomi, politik dan urus tadbir.

Cabaran sesi debat malam ini tercetus selepas Najib dan Bekas Naib Presiden Parti Keadilan Rakyat (PKR), Rafizi Ramli saling berbalas pandangan dan kritikan di media sosial berhubung isu kewajaran menyelamatkan (bailout) Sapura Energy Berhad (SEB).

Ketua Pegawai Eksklusif Awesome TV, Dato’ Adam Ilyas berkata,

“Kami di Awesome TV berasa teruja diberi peluang untuk menyiarkan Debat Perdana eksklusif di antara Dato’ Sri Najib Razak dan Dato’ Seri Anwar Ibrahim secara langsung di platform kami pada malam ini.
Sebagai sebuah stesen penyiaran baharu, ia merupakan sebuah penghormatan kepada kami untuk menjadi sebahagian dari peristiwa bersejarah ini serta turut sama diberi ruang untuk meraikan semangat politik negara yang dilihat lebih matang dan terbuka ini.
Kami merasakan program debat secara terbuka yang julung kali diadakan seumpama ini mampu memberi peluang kepada rakyat untuk menilai dan meraikan pandangan dalam suasana yang aman dan harmoni.”


Shila Amzah Gembira Cipta Kenangan Indah Bersama Seth Di Singapura

Penyanyi, Shila Amzah mengabadikan momen indah percutian pertama bersama anak lelakinya Seth Uwais di Singapura menerusi rakaman video yang dimuatnaik di Instagram nya.

Pada 8 Mei baru-baru ini, Shila atau nama sebenarnya Nurshahila Amir Amzah membuat keputusan untuk membawa anak kesayangannya bercuti di Kota Singa itu. Shila yang kini telah pulang dari bercuti, memuatnaik video memaparkan memori gembiranya bersama Seth di sana.

Dalam entri yang ditulis Shila, semenjak menggalas tanggungjawab sebagai ibu tunggal, dia sedar ia bukan satu tugas yang mudah untuk menjadi ibu dan juga ayah kepada anaknya. Namun demi Seth, Shila berazam untuk menjadi seorang ibu yang kuat.

“Saya gembira saya dapat cipta kenangan ini di Singapura bersama Seth. Menjadi seorang ibu tunggal bukan mudah.

Perkara yang paling sukar adalah, tiada siapa yang bantu dan mengambil alih. Kadang-kala saya masih menangis tapi apabila saya lihat anak saya, dia senyum kembali pada saya..

Mengingatkan saya kenapa saya perlu jadi kuat. Alhamdulillah.” Tulisnya

Melihat perkongsian penyanyi berbakat itu, rakan-rakan artis dan peminat setia menitipkan kata-kata semangat buat Shila.

“Gembira sangat tengok perkembangan Seth, syabas ibu” ucap Farah Anuar

“Dia paling comel, anda buat yang terbaik!”

“Hidup gembira adalah kehidupan yang bagus” kata peminat

“Diakhirnya.. Anda masih yang terbaik dalam hidup Seth”

“Bukan mudah tapi anda boleh lakukannya. Anda tak akan diuji melainkan Allah swt tahu anda boleh hadapinya dengan bantuanNYA” titip peminat

Semoga Shila menjadi seorang ibu yang cekal dan kuat demi putera kesayangannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ada Yang Sebak Walau Di Lorong Gelap”- Ebit Lew Kongsi Pertemuannya Bersama Transgender Di Surabaya

Pendakwah terkenal, Ebit Lew tampil membuat perkongsian bersama pengikut di media sosial mengenai pertemuannya bersama golongan transgender atau maknyah yang berkerja di Surabaya, Indonesia.

Menerusi video yang dimuatnaik di Instagram, Ebit Lew dilihat sedang berbual bersama golongan transgender serta menyampaikan dakwah kepada mereka.

“12 malam tadi saya ziarah transgender/ maknyah yang bekerja di lorong gelap di Surabaya. Sebaik saya sampai saya beri salam dan berbual tanya khabar dan dakwah iman pada mereka.

Mereka kata eh, ini Ebit Lew yer? Yang suap anak Punk makan yer? Macam mimpi jumpa di sini.”-Ebit Lew

Tambahnya lagi, dia turut membelanja makan malam golongan transgender itu selain membenarkan mereka untuk bertanyakan sebarang soalan kepadanya.

“Mereka tanya pasal solat dan lain-lain. Doa-doa. Saya terus kata malam ni semua cuti boleh. Saya nak belanja makan di hotel serta boleh tanya apa sahaja.

Mereka gembira untuk ikut. Sampai di hotel, banyak soalan dan luahan mereka. Yang halal itu halal. Yang haram tetap haram.”-Ebit Lew

Pendakwah bebas ini menceritakan bahawa mereka berasa sedih apabila disuap makanan dan berkongsi cerita mengenai iman bersamanya kerana mereka sudah lama tidak mendengar semua itu.

“Menangis mereka bila saya suap dan berkongsi cerita iman dengan kasih sayang. Walau sekejap terus rapat dan macam kawan-kawan. Alhamdulillah dapat berkongsi ilmu nasihat dan kasih sayang.

Mereka kata kami dah lama tak dengar semua ini. Tak pernah rasa dalam hidup dilayan begini dan dinasihati begini. Kami berkongsi nasihat dan belajar solat sampai dekat Subuh. Khusyuk dan tekun mereka mendengar.”-Kongsi Ebit Lew

Sebelum ini, Ebit Lew pernah membuat perkongsian mengenai pertemuannya bersama sekumpulan remaja ‘punk’ di Jakarta. Dia turut memberitahu dirinya telah membelanjakan majlis berbuka puasa dan membelikan baju raya serta solat dan tazkirah bersama golongan punk tersebut


“Jangan Jadi Penunggang Agama Atau Munafik” – Mawar Karim Beri Amaran Kepada Individu Digelar Sebagai “S”

Usahawan Mawar Karim meluahkan rasa kesal terhadap seorang individu yang didakwa mahu sabotaj kehidupan dan perniagaannya.

Menerusi Insta Stories, Mawar tampil bersuara kepada seorang individu yang digelar sebagai “S” agar tidak terlalu gigih menghasilkan akaun TikTok palsu semata-mata untuk menjatuhkan reputasi dan perniagaannya.

“Kepada S, tak perlu gigih upah create TikTok fake account semata-mata nak sabotage life, business, personal, reputasi saya, keluarga & orang yang tiada kaitan.”-Mawar Karim

Tambahnya lagi, Mawar turut memesan individu tersebut untuk menjadi orang yang profesional dan bukan penunggang agama.

“Jadilah manusia yang profesional, bertauliah. One more jangan jadi penunggang agama atau munafik.”-Mawar Karim

Ibu kepada seorang cahaya mata ini sempat memberikan amaran kepada individu berkenaan untuk tidak berselindung kerana suatu hari nanti orang ramai akan tahu siapa sebenarnya orang yang dikenali sebagai “S” itu.

“Come on, tak perlu berselindung di sebalik nama S.A.M. One day orang akan tahu siapa awak & APA KEGIATAN YANG AWAK JALANKAN.

Selama ini saya diam, diugut macam-macam. Kita serah pada pihak berkuasa. Kita kan nak jumpa di mahkamah nanti, Malaysia ada undang-undang.”-Mawar Karim

Terdahulu, Mawar Karim pernah bersuara mengenai individu digelar sebagai “S”  yang tidak berhenti melemparkan fitnah terhadapnya. Malah, dia turut menyifatkan isu yang tular mengenainya yang dilakukan oleh individu tersebut adalah untuk memalukan dirinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Syatilla Melvin Masuk Hospital, Dedah Sampai Tak Boleh Bangun Dan Pegang Anak

Pelakon, Syatilla Melvin yang baru sahaja selamat melahirkan cahaya mata ketiga secara pembedahan (caesarean) terpaksa dimasukkan ke hospital semula kerana mengalami masalah sakit bahagian belakang kepala (spinal headache) yang sangat teruk.

Dalam entri yang dimuat naik Syatilla di Instagramnya, dia mengatakan dirinya tidak larat untuk bangun mahupun memegang serta menyusukan bayi perempuannya yang baru lahir pada Isnin lalu itu.

“Hari ke 4 lepas czer. Tumpas lagi, ke pangkuan hospital balik. Kena spinal headache attack yang sangat teruk. Tak boleh bangun, tak boleh susu baby, even tak pegang baby sangat pun. Serik ya Allah. Doakan Tilla.” Tulisnya

Melihat hantaran Syatilla di media sosial, ramai kenalan dan juga peminatnya menitipkan kata-kata semangat dan doa agar selebriti tersebut segera pulih seperti sedia kala.

“Cepat sembuh sayang, semoga Allah mudahkan” – Nory Aziz

“Semoga cepat sembuh hampa” – Rozita Che Wan

“Semoga dipermudahkan segala urusan amin”

“Moga dipermudahkan segala urusannya serta diberi kesembuhan amin amin ya rab”

“Semoga cepat sembuh inshaAllah” ucap peminat

Terhahulu, Murai MY  melaporkan Syatilla telah selamat melahirkan seorang bayi perempuan seberat 3.05 kilogram menerusi pembedahan dan memberi nama anak ketiganya  bersama Sam itu dengan nama Salama Samheizy.

Apa pun Murai MY doakan agar Syatilla kembali pulih dan sihat seperti sedia kala.


“Ramai Yang Tak Senang Duduk”- Bakal Kembali Berlakon? Rita Rudaini Tampil Bersuara

Pelakon Rita Rudaini tampil bersuara selepas penerbit terkenal, Fadzil Teh atau lebih dikenali sebagai Hj Zil meluahkan rasa teruja apabila Rita bakal kembali aktif dalam lakonan setelah hampir dua tahun tidak muncul dalam sebarang drama gara-gara menolak vaksin.

Menerusi hantaran di Instagram, Rita memberitahu bahawa ramai yang berasa tidak senang selepas tular berita dirinya bakal menjalani penggambaran dalam telemovie terbitan Zeel Production. Malah, Rita menjelaskan bahawa dirinya masih belum memberikan kata putus kerana masih dalam perbincangan.

“Sejak semalam viral bila producer @hj.zil up nak sisturr shooting projek dia, ramai yang tak senang duduk nampak.

Jangan risau, sisturr belum bagi kata putus lagi. Masih dalam perbincangan. Kalau itu dah tertulis rezeki sisturr, sisturr tak tolak rezeki  dari Allah.”-Jelas Rita

Tambahnya lagi, Rita turut menceritakan bahawa ramai produser memberikan tawaran untuk mengajaknya menjalani penggambaran sejak sebelum Ramadan, namun dia terpaksa menolak secara baik kerana ada perkara yang harus diselesaikan juga diberi perhatian.

“Nak habaq sikit kat netizen-netizen yang panas pungkoq lagi busuk hati tu, sebelum puasa pun  dah ramai produser-produser mesej ajak shooting tapi sisturr tolak cara baik sebab sisturr ada benda lain yang perlu diselesaikan dan perlu diberi perhatian.”-Rita Rudaini

Ibu kepada dua anak itu menitipkan pesanan kepada netizen agar tidak perlu rasa tergugat dengan dirinya yang bukanlah lawan mereka kerana sentiasa dilindungi Tuhan selain dikelilingi orang-orang yang baik.

“Tak payah lah Goyang dengan sisturr. Sisturr biashe-biashe je bukan lawan korang. Seba tu Tuhan selalu lindung sisturr dan anak-anak dan hadirkan orang yang baik-baik je keliling sisturr sebab ramai rupanya yang busuk hati dengan sisturr.”-Rita Rudaini

Pelakon drama Shah Alam 4000 itu mengakui bahawa dia sentiasa mempercayai rezeki daripada Allah SWT dan bersyukur atas segala nikmat yang diberikan oleh-Nya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Doa Kakak Dah Tak Makbul Ke”- Ameera Khan Dikritik Muatnaik Foto Mengenakan Dress Ketat Berjenama Mewah

Adik kepada selebriti dan usahawan terkenal, Neelofa iaitu Ameera Khan sekali lagi mendapat kritikan netizen selepas memuatnaik foto dirinya yang mengenakan pakaian berjenama mewah antarabangsa.

Menerusi foto yang dimuatnaik di Instagram, Ameera dilihat mengenakan dres labuh dan agak ketat berjenama mewah kolaborasi Fendi dan Versace sehingga seakan menampakkan bentuk tubuh badannya yang langsing.

“FENDACE, namakan duo yang lebih baik.”-Ameera

Tinjauan Murai MY di ruangan komen mendapati rata-rata netizen mempersoalkan pemakaian Ameera yang semakin seksi malah ada yang mempersoalkan adakah doa kakaknya, Neelofa yang mendoakan perubahan positif adiknya sudah tidak termakbul.

“Tutuplah auratmu. Sebelum auratmu ditutupkan..”

Sekadar info, Ameera turut dikenali sebagai seorang usahawan dan mempunyai beberapa perniagaan di bahawa jenamanya sendiri.


“Dari Bertudung Sampai Jadi Macam Ni” – Pakai Singlet Di Bali, Netizen Doa Emma Maembong Cepat Dapat Hidayah!

Perkongsian video pelakon Emma Maembong ketika berada di Bali, Indonesia mencuri perhatian netizen.

Dalam entri tersebut, Emma kelihatan mengenakan singlet putih dan berdandan rambut rona biru.

Menjengah ruangan komen, rata-rata netizen memberi respon berbeza. Ada yang meninggalkan respon positif dengan menyukai imej yang ditampilkan Emma itu, ada juga sebaliknya.

Malah, ada juga warganet yang berpendapat bahawa Emma kelihatan lebih cantik ketika dia masih memakai tudung tidak lama dahulu.

“Dari bertudung sampai jadi macam ni…Allahuakbar! Simpanlah auratmu Emma,” tulis netizen.

Bagaimanapun, Emma bertindak mendiamkan diri tanpa membalas komen yang mengecam penampilannya itu setakat artikel ini ditulis.

Terdahulu, sekitar Februari 2019, media tempatan melaporkan Emma kembali ‘free hair’ setelah lima tahun memakai tudung.

Apapun, Murai MY percaya bahawa setiap individu mempunyai pilihan dan keputusan tersendiri dalam mengatur penampilan diri, begitu juga Emma.

A post shared by EmmaMaembong (@emma_maembongofficial)


“Kita Tak Sibuk Hal Awak Pun” – Ayu Puteh Bahasakan Pendatang Baru Kekwat?

Penerbit Pencil Pictures And Records, Datuk Normashayu Puteh atau lebih mesra dikenali sebagai Ayu Puteh baru ini mengulas tentang perangai seorang pendatang baru di Insta Stories nya.

Melihat coretan penerbit terkenal tanah air ini di media sosial, Ayu seakan mengulas tentang sikap seseorang di Instagram nya. Dalam penulisan tersebut, Ayu mengatakan individu berkenaan rasa hebat dan bangga kerana berani bersuara kepadanya.

“Dia ingat dia cakap banyak-banyak macam pandai berhujah tu.. Kira dia hebat dan beranilah dengan kita.. Konon kita pun akan rasa tergugat lah?

Bersepah dah kita jumpa orang macam dia.. Tapi sebenar punya lah.. Tak ada drama, plastik ni.. Kalau drama ni (Dah penat lepas tu meroyan meletup tak agak ini lah yang jadi)

Suka hati kamu ler.. Kita santai je.. Kita tak sibuk hal awak pun dah kira bagus.. Dah meroyan-meroyan tu lepas tu blok kita. Tak minat pun, kalau kamu tak mula kan dulu.. Alah alah alah..” coretnya

Bagi mendapatkan pencerahan tentang hal tersebut, Murai MY telah menghubungi Ayu bagi mendapatkan cerita sebenar.

Menurut Ayu hantaran di Insta Stories nya itu ditujukan buat seorang pelakon yang baru naik, di mana penerbit ini pernah membantu artis tersebut dalam banyak perkara.

Namun lama kelamaan, artis berkenaan bersikap lupa diri hingga berani bersuara dan mencampuri urusan peribadi beliau.

Diakhir penulisan Ayu di Insta Stories nya itu, penerbit berbakat ini mendoakan agar artis tersebut dirahmati dan tuhan memberikan apa yang pelakon baru itu inginkan dalam hidupnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kenapa Celebrate Macam Menang Final?” – Ini Penjelasan TMJ Tentang JDT Raikan Kemenangan Dalam Liga Super Malaysia

Umum mengetahui pasukan bola sepak Johor Darul Ta’zim (JDT) berjaya menang 1-0 dalam perlawanan bersama Negeri Sembilan dalam Liga Super Malaysia baru-baru ini.

Susulan kemenangan itu, pemilik kelab JDT, Tunku Mahkota Johor (TMJ), Tunku Ismail Sultan Ibrahim tampil memberi penjelasan tentang isu yang dipertikai segelintir pihak mengenai JDT yang meraikan kejayaan itu.

Menurut TMJ, setiap kejayaan dalam bola sepak tidak kira kecil atau besar adalah sangat bermakna.

“Ramai yang cakap kenapa celebrate macam menang final? Takkan lawan N9 satu kosong aja? Ini jawapan saya. Dalam sukan ini/bola sepak, setiap kejayaan, kecil atau besar, semuanya bermakna. Tak kisah siapa pihak lawan, semuanya mustahak.

“Itulah ‘winning mentality’ yang sebenar, takkan apabila lawan JDT saja 200% dan lawan pasukan lain asal boleh. Itu bezanya mentality JDT yang saya tetapkan apabila saya membina kelab ini.

“Inilah sebabnya kami berada di mana kami berada pada hari ini. Setiap saat berada dalam kelab ini bermakna buat kami keluarga JDT,” tulis TMJ seperti yang dikongsi di ruangan Instagram Story.

Terdahulu, jaringan Fernando Forestieri pada minit ke-100 berjaya membawa JDT mencatat rekod 1-0 menentang Negeri Sembilan.

Perlawanan itu berlangsung di hadapan lebih 20,000 penonton di Stadium Tuanku Abdul Rahman, Seremban.


Kos 8 Juta! Filem Arahan Syamsul Yusof, Mat Kilau Bakal Jadi Biopik Terhebat Alaf Ini

Seperti pepatah harimau mati meninggalkan belang, manusia mati meninggalkan nama, itulah yang akan disaksikan oleh penonton dengan buah tangan terbaharu pengarah berprolifik, Syamsul Yusof.

Karya terbaharu yang diterbitkan oleh Studio Kembara ini membentangkan sejarah penting dalam filem biografi epik, Mat Kilau.

Filem ini yang mengisah seorang pahlawan Melayu Mat Kilau bersama ayahandanya Tok Gajah dan sahabat-sahabatnya, bangkit menentang penjajahan British.

Latar perjuangan Mat Kilau disifatkan amat berharga bukan sekadar untuk mencetak rekod di dunia hiburan, tetapi juga mahu berkongsi kehebatan dan jati diri pahlawan dalam menyelamatkan negara kepada generasi masa kini.

Aktor Datuk Adi Putra diberi tanggungjawab menghidupkan darah pahlawan Mat Kilau Imam Rasu atau Mat Kilau. Beliau kemudian dibantu dengan barisan pelakon yang bukan calang calang.

Ini termasuklah Wan Hanafi Su sebagai ayah Mat Kilau iaitu Tok Gajah, Beto Kusyairy (Wahid), Khir Rahman (Usup), Fattah Amin (Awang), Johan As’ari (Yassin) dan aktor aksi handalan Indonesia, Yayan Ruhian sebagai Toga.

Selain itu, terdapat barisan aktor dan aktres terbaik tanah air seperti Datuk Jalaluddin Hassan, (Hj. Muhammad), Datuk Rahim Razali, (Imam Bottoqh) Namron, (Hj. Sulong), Shaharuddin Thamby, (Datuk Bahaman) dan Ellie Suriaty, (Ibu Yassin) yang turut menjayakan filem ini.

Menelan belanja RM8 juta, Mat Kilau menjalani penggambaran selama 100 hari dengan sebahagiannya dijalankan di Perak dan beberapa lokasi lain termasuk Pahang, Melaka dan Selangor.

Mat Kilau dibikin dalam suasana tahun 1892 sewaktu pihak kolonial British telah menduduki tanah-tanah di Pahang. British mengaut hasil bumi Pahang milik orang-orang Melayu dan mencampuri urusan adat dan agama orang-orang Melayu.

Untuk mengetahui lebih lanjut, tontonlah filem aksi tanpa henti ini, yang menyaksikan pengorbanan, keberanian, dan kesatuan pahlawan-pahlawan Melayu untuk membebaskan tanahair tercinta.

Filem hebat ini akan menemui penonton di 90 pawagam seluruh negara bermula 23 Jun depan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


ESCAPE Penang Sekali Lagi Pecah Rekod Dunia Dengan “Zip Coaster” Terpanjang

ESCAPE Penang, sekali lagi melakar sejarah dengan pembukaan secara rasmi ‘Zip Coaster’ terpanjang di dunia, iaitu sepanjang 1.1 kilometer dan sekaligus memasuki dalam Guinness World Records. Pencapaian luar biasa ini telah dirasmikan oleh Yang Di-Pertua Negeri Pulau Pinang, T.Y.T. Tun Dato’ Seri Utama Ahmad Fuzi bin Haji Abdul Razak. Untuk info,  ESCAPE Penang kini menjadi sebuah destinasi taman tema pertama dan satu-satunya di negara ini yang memiliki dua rekod dalam Guinness World Records, sekaligus menjadi kebanggaan rakyat Malaysia kerana ini di mata dunia.

Turut hadir dalam upacara tersebut adalah Sim Choo Kheng, Pengasas dan Ketua Eksekutif Sim Leisure Group, Pravin Patel, perwakilan dari Rekod Dunia Guinness, Dato’ Seri Lee Kah Choon, Pengerusi Federal Oats Mills Sdn Bhd, untuk menyaksikan sendiri Zip Coaster terpanjang di dunia.

Zip Coaster ialah jenis permainan yang dan aktiviti yang baharu! Zip Coaster menggabungkan aksi terbang bebas menerusi garisan zip dengan naik, turun dan belokan pada landasan keluli yang berliku-liku melalui puncak pokok, memberikan penunggang keseronokan terbang bersama. Dalam mencipta zip coaster, Sim menekankan bahawa segala usaha telah dilakukan untuk memelihara persekitaran semula jadi di mana ESCAPE Penang terletak, di tengah-tengah pepohonan dan dedaunan yang rimbun.

Bersempena dengan pelancaran zip coaster terpanjang di dunia, ESCAPE Penang telah bekerjasama dengan dua jenama terkenal.Yang pertama ialah Captain Oats, jenama kelahiran Pulau Pinang yang telah membuat
melebarkan perniagaannya di seluruh dunia, sama seperti Sim Leisure Group dan jenama ESCAPE.

Sementara itu, ESCAPE Penang juga telah bekerjasama dengan Travelodge, yang telah dinamakan sebagai rakan kongsi hotel rasmi daripada pelancaran Zip Coaster, yang mana pelawat akan layak untuk membeli kadar penginapan istimewa di Travelodge Georgetown dan Ipoh, dengan kadar setiap malam antara RM150 hingga RM220.

A post shared by Murai MY (@muraimalaysia)

Jadi, apa tunggu lagi? Jom ramai-ramai ke ESCAPE Penang untuk mengalami zip coaster terpanjang di dunia, dan banyak lagi tarikan lain. Dengan tunggangan dan permainan menarik yang dihoskan dalam persekitaran semula jadi, ESCAPE Penang sebenarnya mengembalikan semula permainan zaman kanak-kanak menjadi sebuah realiti ke dalam sebuah taman tema yang boleh dirasai setiap peringkat usia.

Hari ini, ESCAPE kekal sebagai salah satu jenama taman tema yang paling inovatif di negara ini dengan tarikan di Pulau Pinang dan Petaling Jaya.

Untuk maklumat lanjut, layari www.escape.my.


Haziq Rosebi Dan Meera Mahu ‘Tandak Lebaran’ Kekal Evergreen Dan Menjadi Bualan Ramai

Lagu ‘’Tandak Lebaran’’ ini merupakan ciptaan Fauzi Mohammad, juga merupakan seorang pemuzik hebat dari Negeri Melaka. Beliau bertugas di Briged Seni Melaka sebagai pemuzik.

Untuk meneruskan karier Haziq , pihak produksi telah memilihnya sebagai penyanyi bagi sebuah lagu raya aidilfitri bertajuk Tandak Lebaran. Ini bagi memeriahkan sambutan hari raya tahun 2022 , setelah 2 tahun menghadapi pandemic covid-19.

Nyanyian Haziq turut diperindahkan lagi oleh guru seni muzik di sebuah sekolah utara Malaysia iaitu Cikgu Merra atau lebih mesra dengan panggilan Meera.

Selain mengajar di sekolah , Meera berkebolehan dalam nyanyian, antaranya dalam pertandingan Syair antarabangsa di Indonesia dan secara langsung dengan JKKN Negeri Perak .

Lagu Tandak Lebaran ini telah terdapat di youtube Buana Rama Records untuk ditonton orang ramai di musim perayaan ini dan secara jualan digital di platform streaming dan itunes.

Semoga lagu ini mendapat sentuhan di hati peminat di seluruh Malaysia dan menarik perhatian generasi baru juga dalam kemeriahan kita menyambut kehadiran Aidilfitri pada tahun ini dalam suasana norma baharu.


Menarik! Ini Seleksi Makanan Terbaik Di Sepang Yang Perlu Anda Cuba!

Sudah tentu Selangor telah menjadi destinasi pelancongan yang terkenal dengan bakat kulinarinya, memberikan tetamu pengalaman gastronomi yang tidak dapat dilupakan!

Jom intai beberapa lokasi yang boleh dijadikan pilihan anda sekiranya ke Sepang.

Restoran Taman Klasik Rumbia menyajikan menu sarapan pagi yang luas bermula jam 7:00 pagi. Pelanggan boleh memilih makanan yang dihidangkan.

Nasi goreng, nasi lemak, lauk-pauk, dan bihun sup antara pilihan menu pagi. Selain itu, roti canai disediakan, manakala lempeng hanya ada pada hari Jumaat.

Alamat : 286, Jalan Haji Jumani, 43900 Sepang, Selangor.

PappaGrill ialah restoran stik paling popular di Kota Warisan Sepang, menawarkan pelbagai jenis masakan barat dan tempatan (Steak, Nachos, Nasi Lemak, Fish & Chips & banyak lagi).

Ia dikenali sebagai hidangan barat, seperti yang tersirat oleh nama restoran. Terdapat pilihan spaghetti, pilihan stik, nasi goreng, dan pelbagai jenis lauk seperti kentang goreng, kentang wedges, sup cendawan, coleslaw, roti bawang putih, dan sebagainya.

Alamat : No.76, Jalan Warisan Sentral 2 KIP Sentral, Kota Warisan, 43900 Sepang, Selangor.

Karyabhara – The Hipster Cafe ialah kedai yang berpusat di Putrajaya. Sarapan, Makan Tengahari, Minum Petang, Makan Malam dan Makan Lewat Malam semuanya tersedia di Hipster Cafe ini.

Makanan tempatan, masakan barat, spageti, kopi, minuman campuran ais, pencuci mulut dan banyak lagi semuanya terdapat dalam menu.

Majlis hari jadi, acara perniagaan dan persembahan langsung adalah antara perkhidmatan yang mereka tawarkan.

Alamat : LG-05, Menara Shaftsbury Putrajaya, Jalan Alamanda, Presint 1, Putrajaya, Sepang, Selangor.

Kafe Utan mempunyai nilai tambah tersendiri kerana ia terletak di antara tiga padang golf yang dikelilingi pepohon hijau dan udara yang sejuk.

Bukan sahaja lokasinya agak mendamaikan untuk makan malam, malah lebih 50 menu masakan kampung disediakan, membuatkan sesiapa sahaja terliur dan rambang mata.

Pilih apa sahaja daripada asam lemak cili api dan asam pedas yang terkenal, Utan Cafe and Range turut menawarkan menu lain seperti ayam, daging salai dan itik, daging cincang, udang galah gergasi dan udang galah.

Itu belum termasuk menu hebat lain seperti sup kotak gear kambing, kari kepala ikan, daging pinang masak kicap, tomyam, patin masak tempoyak, ikan siakap masak wap dan sotong bakar chiangrai.

Alamat : Bandar Baru Salak Tinggi, 43900 Sepang, Selangor.

Makan lewat malam sambil menikmati bayu laut yang sangat menenangkan adalah cara yang ideal untuk mengakhiri hari anda! Bunyi ombak dan angin sejuk serta-merta akan menaikkan semangat anda.

Anda boleh memilih item daripada menu a la carte atau daripada kumpulan menu yang banyak! Ikan Talapia Bakar, Ikan Siakap Kukus, dan Sambal Udang Petai yang sangat dipuji adalah menu wajib cuba!

Alamat : Bagan Lalang, 43950 Tanjong Sepat, Selangor.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Takkan You Tak Boleh Pikirkan?” – Dato Vida Ulas Mengenai Isu Musik Video Selepas Beri Keterangan di SKMM

Selepas Datuk Seri Aliff Syukri, kali ini usahawan kosmetik Datuk Seri Vida pula dipanggil memberi keterangan di Ibu Pejabat Suruhanjaya Komunikasi dan Multimedia Malaysia (SKMM) bagi membantu siasatan mengenai kontroversi video muzik (MV) lagu Muah Muah Raya.

Menerusi video yang dimuat naik di laman Instagram, Vida memaklumkan dia meluangkan masa hampir empat jam untuk memberikan keterangan mengenai isu musik videonya itu di Ibu Pejabat Suruhanjaya Komunikasi dan Multimedia Malaysia (SKMM)

Tambahnya lagi, Vida membuat video tersebut sebagai hiburan sahaja dan tiada maksud disebaliknya. Dia juga berpesan supaya netizen mengambil yang baik untuk dijadikan teladan dan yang buruk untuk dibuang.

Takkan itu tak boleh fikir kan lagu sedap, saya perlukan penari tak meriah lah kalau tak ada penari.

Dalam pada itu, Vida berkata tujuannya mengundang penari berkenaan kerana mahu memeriahkan MV lagu tersebut.

Sekadar makluman, sebelum ini, konsep video muzik yang diketengahkan usahawan itu dikritik warga maya selepas ia dianggap seolah-olah tidak menghormati maksud sebenar Hari Raya apabila ia didakwa menampilkan unsur drag queen.


“Malaysia Bila Lagi?” – Damian Ulas Mengenai Isu Pengagihan Pokok Ganja Di Negara Thailand

Baru-baru ini, Kerajaan Thailand mengumumkan akan mengagihkan satu juta pokok ganja secara percuma kepada isi rumah di seluruh negara pada bulan Jun ini.

Kenyataan itu sekaligus menandakan peraturan baru yang membenarkan orang ramai menanam ganja gred perubatan di rumah.

Menteri Kesihatan Anutin Charnvirakul menyatakan hasratnya supaya tanaman ganja ditanam seperti “tanaman isi rumah” lain.

Kerajaan Thailand menyatakan tumbuhan itu mestilah digunakan secara eksklusif untuk tujuan perubatan sahaja. Langkah itu merupakan rancangan terbaru Thailand untuk mempromosikan ganja sebagai tanaman bernilai tinggi.

Isu tersebut telah menarik perhatian dari Damian Mikhail. Melihat kepada perkongsian di Instagram Story, Damian seolah-olah bertanyakan mengenai status ganja di Malaysia.

Dia juga meletakkan tanda pagar legalizeit yang membawa maksud membenarkan perbuatan tersebut.


“Kahwin Jela Dato, Halal Nak Pegang Mana Pon” – Ini Respon Fadzil Zahari Apabila Tengok DSV Dan Lucinta Luna Bersentuhan Di Pavilion

Baru-baru ini perkongsian jutawan kosmetik Datuk Seri Vida menjadi perhatian ramai apabila memuat naik video bersama Lucinta Luna di sekitar Pavilion.

Menerusi video itu, Vida bersama Lucinta dilihat bergelak ketawa di sekitar Pavilion dan berbaring di atas jalan  tanpa menghiraukan orang yang disekeliling.

Video tersebut telah mendapat perhatian dari netizen dan rata-ratanya meluahkan rasa bimbang dengan Vida yang semakin kebudak-budakkan.

Sementara itu, di ruangan komen Instagram Vida, rata-rata netizen menegur dan mengecam tindakan usahawan itu seolah memalukan diri sendiri dan tindakannya yang bersentuhan dengan Lucinta yang seperti diketahui umum seorang lelaki.

Bukan setakat netizen, malah Fadzil Zahari yang merupakan pelakon juga turut memberikan komen terhadap tindakan yang dilakukan oleh Vida.

Menerusi satu komen, Fadzil memberi nasihat kepada Vida supaya berkahwin dengan Lucinta kerana dengan adanya ikatan perkahwinan, Vida boleh memegang Lucinta dimana sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Datuk DJ Dave Menyanyikan Lagu Raya Untuk Pandalela Ketika Di Hanoi

Satu perkongsian di Instagram milik penerjun elit negara, Datuk Pandelela Rinong bersama Datuk DJ Dave telah mencuri perhatian netizen baru-baru ini.

Pada sukan SEA yang berlangsung baru-baru ini, gandingan dua penerjun, Datuk Pandelela Rinong dan Nur Dhabitah Sabri, menepati ramalan apabila mengungguli acara 10 meter platform seirama wanita di Pusat Akuatik My Dinh, Hanoi.

Pandelela dan Nur Dhabitah menewaskan wakil Singapura dan tuan rumah sekaligus menyapu bersih kesemua acara yang dipertandingkan.

Menerusi perkongsian di Instagram milik Pandalela, dia berkongsikan satu ‘moment’ gembira dimana berjumpa DJ Dave di Hanoi.

Menariknya, dalam video yang berdurasi 20 saat itu DJ Dave sempat menyanyikan lagu Menjelang Hari Raya kepada Pandalela.

Meninjau ke ruangan komen, rata-rata netizen teruja melihat perkongsian tersebut. Ada juga yang menyatakan bahawa suara DJ Dave tidak berubah, sama seperti lagu asal.

Sekadar makluman, Pandalela kini sedang memberi fokus pada Kejohanan Dunia FINA 2022 di Budapest pada Jun ini selepas menyapu semua acara terjun pada Sukan SEA Hanoi.


“Rindu Nak Naik Pelamin” – Netizen Risau ‘Caption’ Gurauan Alif Satar Di Instagram

Baru sahaja memuat naik gambar seakan-akan bersanding di atas pelamin, netizen mula membanjiri ruangan komen Alif Satar terhadap ‘posting’nya di Instagram.

Di Instagram milik Alif Satar, dia memuat naik satu gambar memakai baju melayu lengkap berwarna hijau bersama isterinya, Sha Dila Halid.

Gambr tersebut yang baru sahaja dimuat naik oleh Aliff menjadi topik perbualan apabila ‘caption’ yang diletakkan mengundang kerisauan netizen.

‘Caption’ yang ditulis Alif pada gambar tersebut menyatakan bahawa dia rindu untuk naik pelamin dan mengharapkan netizen memberi peluang untuk dia dan isterinya yang sudah mempunyai anak tiga bergambar di atas pelamin.

Rindu nak naik pelamin.. bagi chance la kat kami ni, pengantin lama anak 3

Di ruangan komen, rakan-rakan artis dan netizen turut terhibur dengan perkongsian tersebut. Malah ada juga yang risau akan ‘caption’ gurauan Alif itu.

Malah isterinya juga turut memberikan komen gurauan dengan menyatakan bahawa rindu untuk naik pelamin itu hanya untuk dia dan Alif sahaja.


Mengenakan Kerudung Putih, Kourtney Kardashian Akhirnya Rasmi Bernikah Dengan Pemain Drum

Sebulan selepas Kourtney Kardashian dan Travis Barker bertukar ikrar dalam upacara dadakan di Las Vegas, mereka akhirnya bernikah secararasmi. Pada Ahad, 15 Mei 2022, pemain dram Blink-182 dan pengasas Poosh itu telah berkahwin secara sah di sebuah mahkamah di Santa Barbara, California, dipetik dari E! News.

Kourtney dilaporkan memakai gaun mini putih dan mengenakan kerudung, menyertai Travis dalam memandu kereta convertible. Mereka pergi dengan tanda “Just Married,” merujuk kepada foto yang beredar.

Sumber lain menyatakan bahawa pasangan itu mempunyai rancangan untuk mengadakan majlis perkahwinan untuk keluarga dan rakan terdekat.

Kedua-duanya telah meraikan banyak detik bersama keluarga campuran mereka. Ini termasuk anak-anak Kourtney: Mason, Penelope, dan Reign, serta anak-anak Travis: Landon, Alabama, dan anak tiri Atiana De La Hoya.

Adik beradik perempuan Kourtney, termasuk Kim Kardashian, Khloe Kardashian, Kendall Jenner, dan Kylie Jenner, serta ibunya Kris Jenner telah memuji pasangan itu. Mereka juga membantu kedua-duanya meraikan pertunangan mereka di Santa Barbara tahun lalu.

Bagaimanapun, nampaknya tidak semua ahli keluarga Kardahsian-Jenner menghadiri majlis upacara itu. Kylie Jenner, sebagai contoh, yang sebenarnya muncul untuk menghadiri Anugerah Muzik Billboard di Las Vegas bersama Travis Scott dan anak perempuan mereka, Stormi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dulu Orang Ejek Giginya Buruk, Kini Disebut Susah Dapat Anak! Respon Rahmawati Kekeyi Buatkan Ramai Tersentuh.

Selebgram Rahmawati Kekeyi memang tidak pernah menghiraukan sindiran netizen yang singgah di Instagram miliknya. Termasuk apabila mendapat komen ejekanberhubung dengan giginya, Kekeyi memilih untuk memberikan jawapan yang kelakar apabila mempertahankan diri daripada ‘haters’. Namun, kali ini agak berbeza dengan Kekeyi.

Kekeyi menyampaikannya ketika memuat naik video yang pada mulanya menunjukkan komen berniat jahat daripada seorang netizen. Kata netizen, Kekeyi sukar melahirkan dan membesarkan anak kerana berbadan kecil.

Netizen itu mengakui berasa kesal dan risau apabila Kekeyi akan menggendong anaknya nanti. Malah dia menyarankan Kekeyi untuk mengupah pengasuh jika sudah berkahwin dan dikurniakan anak nanti.

Komen berniat jahat itu segera diulas oleh Kekeyi dengan video ketika dia asyik menggendong anak kecil. Dia kelihatan santai dan bersusah payah memeluk anak kecil kacak itu dalam pelukannya.

Satu lagi jawapan yang menarik disampaikan oleh Kekeyi melalui ruangan kapsyen. Kekeyi menegaskan, setiap manusia dilahirkan dengan kekurangan masing-masing termasuk mereka yang tetap bersyukur dengan takdir yang Allah berikan dalam hidup mereka.

A post shared by kekeyi (@rahmawatikekeyiputricantikka23)

“Intinya ialah manusia sudah ditakdirkan, tiada siapa yang sempurna. Kalau saya boleh memilih dari Tuhan, saya pun tak nak jadi macam ni, tapi. Intinya saya bersyukur dengan apa yang Allah berikan kepada saya. Dan saya percaya ini yang terbaik untuk saya,” jawab Kekeyi.

Kekeyi kemudiannya mengingatkan supaya tidak menghina satu sama lain. Dia meminta sokongan bersama dan tidak meletakkan komen serong.

“Mari kita menyokong antara satu sama lain dan bersyukur, jangan mencela dan menghina orang lain kerana tidak semestinya orang yang kamu hina atau cerca itu lebih teruk daripada kamu,” sambung Kekeyi.

Walaupun memberi respons berbeza daripada biasa, Kekeyi menegaskan dia tidak marah dengan komen berniat jahat itu. “Saya tidak marah, ya,” akhirinya.


“Manager Pun Har*m Jad*h!!”- Ayu Puteh Tegur Sikap Pengurus Yang Tamak ‘Kaut’ Job Untuk Artis

Penerbit Pencil Pictures And Records, Datuk Normashayu Puteh atau lebih dikenali sebagai Ayu Puteh tampil bersuara terhadap sikap segelintir artis popular di Insta Stories-nya.

Menerusi Insta Stories, Ayu dilihat memuatnaik tangkap layar hantaran seorang pengarah filem, Eyra Rahman yang berpendapat kini sudah tiada makna jika “lock” artis awal lebih-lebih lagi jika artis itu di bawah naungan seorang pengurus.

“Zaman sekarang lock artis awal ke dah takde maknanya. Lagi-lagi artis yang di bawah naungan ada manager. Sebab dia kaut je semua job las-last yang pening balik tu orang production. Tak kisah ko nak pulun berapa job sekalipun tapi ko kena ingat bukan mulut ko je nak makan. Orang belakang tabir ni lagi memerlukan.”-Eyra Rahman

Ayu juga memberikan pendapatnya bahawa artis popular tidak semestinya menjamin produk yang bagus serta menyelar sikap pengurus yang menguruskan artis di bawah naungan mereka yang dikatakan tamak haloba dalam memilih tawaran berlakon.

“Artis popular pun belum tentu menjamin produk yang bagus!! Manager pun har*m jad*h. Tamak haloba. Artis pun kadang main drama konon tak tau apa. Sebab manager yang urus!”-Ayu Puteh

Sebelum ini, Murai MY melaporkan Ayu Puteh pernah mendedahkan perangan seorang pendatang baru yang rasa hebat dan bangga kerana berani bersuara kepadanya. Ayu turut mendoakan agar artis tersebut dirahmati  dan Tuhan memberikan apa yang pelakon baru itu inginkan dalam hidupnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Diambil Dari Nama Arwah Papa”-Mira Filzah & Suami Umum Nama Cahaya Mata Sulung

Pelakon, Mira Filzah dan suaminya mengumumkan nama anak lelaki mereka setelah selamat dilahirkan pada 10 Mei lalu.

Menerusi foto yang dimuatnaik di Instagram, Mira dan Emir mengumumkan nama penuh anak mereka itu adalah Wan Khair Amir Wan Emir Astar.

“Hari ini hari ke-7 bersama putera tersayang kami. Dengan rasa penuh keinsafan dan kesyukuran, kami menamakan putera kami- Wan Khair Amir bin Wan Emir Astar.”- Wan Emir Dan Mira

Pasangan ini turut berkongsi makna di sebalik nama cahaya mata pertama mereka yang juga diambil daripada nama arwah bapa kepada Emir.

” ‘Khair’ membawa makna ‘baik, elok’, juga diambil daripada nama arwah Papa (Wan Mohammad Khair-il Anuar). ‘Amir’ pula bermaksud ‘orang yang memegang perintah, pemimpin’, juga diambil sebagai variasi daripada nama kami berdua Emir dan Amirah. “

Pasangan ini juga memaklumkan bahawa mereka telah selamat melaksanakan ibadah tahnik dan bercukur buat putera sulung mereka. Mereka juga mengucapkan terima kasih buat pendakwah bebas, Ustaz Don Daniyal yang sudi meluangkan masa bersama dalam majlis tersebut.

“Alhamdulillah, ibadah tahnik dan bercukur juga selamat dilaksanakan, jazakkallahu khairan buat Ustaz @ddaniyalbiyajid kerana meluangkan masa untuk bersama kami dalam majlis keluarga ini. Moga sunnah Rasulullah SAW terus hidup dan mekar dalam setiap langkah kehidupanmu wahai putera kami.”- Emir dan Mira

Sekadar info, Mira dan suaminya, Wan Emir Astar Wan Mohamad Khairil mendirikan rumah tangga pada 3 September 2020 di sebuah Pusat Konvensyen di Bukit Kiara.


“Salah Nyanyi Pun…” – Ini Reaksi Peminat Bila Siti Nurhaliza Buat Silap!

Pengurus kepada penyanyi nombor satu negara Datuk Seri Siti Nurhaliza, Rozi Abdul Razak berkongsi momen istimewa, di sebalik tabir ketika penyanyi kesayangan ramai itu merakamkan lagu raya terbarunya, Lip Lap Raya.

Perkara itu dikongsi menerusi sepotong video yang memaparkan kelakuan bersahaja Siti, di mana beliau menyedari bahagian kesalahan ketika merakamkan lagu tersebut.

Menurut Rozi, Siti sentiasa menyedari bahagian kesalahan dalam nyanyian dan akan membetulkannya serta merta.

“Sebalik tabir sesi rakaman Lip Lap Raya @ctdk.

“Sepanjang menemani beliau sejak awal menjadi artis rakaman, @ctdk tahu di bahagian mana beliau salah menyanyi atau ada yang tidak betul, dan beliau akan berhenti betulkan sendiri. Guide daripada yang menjaga vokal juga sama,” kongsi Rozi.

Tambahnya, hal sebegitu bukanlah dilakukan oleh Siti seorang sahaja, malah turut dipraktikkan oleh penyanyi lain yang dikurniakan bakat secara semulajadi.

“Bukan @ctdk sahaja tetapi penyanyi yang Allah kurniakan bakat secara semulajadi mereka memahami ‘kerja’ mereka.

“Sekadar berkongsi pengalaman dan saya akui setiap hari, banyak hal baru dan tercatat dalam minda, menghargai dan menghormati orang lain di atas apa jua keistimewaan, kelebihan dan bakat yang dikurniakan,” coretnya lagi.

A post shared by Rozi Abdul Razak (@rozisangdewi)

Mengintai ruangan komen, perkongsian itu semestinya mendapat respon positif daripada warganet.

Rata-rata mereka memuji Siti sebagai seorang penyanyi yang hebat, malah ada juga peminat menyifatkan penyanyi tersohor itu tidak pernah gagal memukau dalam nyanyiannya.

“Siti tak pernah gagal memukau saya dengan vokalnya, dari mula muncul hinggalah sekarang.

“Daripada umur saya 10 tahun macam tu sampailah sekarang datang penyanyi baru macam mana pun, time rasa nak dengar lagu cari lagu Kak Iti juga,” tulis beberapa netizen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Macam Tak Percaya Dah Jadi ‘Ghostown’- Keadaan Terkini MAPS Perak Benar-benar Menakutkan

Di tengah-tengah kesesakan bandar Ipoh, terdapat sebuah taman tema yang kini tidak ubah seperti bandar hantu atau ‘ghost town’.

Sunyi, sepi dan gelap gelita.  Beginilah keadaan terkini MAPS Perak yang pernah menjadi tempat tumpuan penduduk tempatan membawa keluarga berhibur dan merasai pengalaman menarik di dalam bandar penuh warna-warni ini. Taman tema ini juga pernah beroperasi selama 3 tahun sebelum ditutup pada 2020 kerana mengalami kerugian yang sudah tidak dapat dibendung.

Baru-baru ini sebuah saluran Youtube bernama NaemJD telah berkongsi sebuah video terkini dia melawat taman tema tersebut yang terbiar hampir 2 tahun. Lihat video di bawah.

Video ini telah mendapat perhatian ramai netizen setelah dikongsi semula oleh laman twitter @Ipohajer. Rata-rata netizen tidak menyangka taman tema yang cukup meriah dengan suara pengunjung kini menjadi sebuah kota hantu.

“Macam tk percaya dah jadi ghostown ni last picture aku sempat tangkap masa masuk situ dulu” tulis pengguna twitter dengan berkongsi gambar MAPS Perak ketika masih beroperasi.

Tak kurang juga yang mengharapakan MAPS Perak dibuka semula kerana ia mempunyai tarikan tersendiri.

“Sayangnya tak sempat singgah pun dah tutup. Better bukak balik la and rebranding. Tempat dah strategik. Maybe kena buat marketing lebih and buat aktiviti/event yg lebih menarik. We can do it. Go! Go! Go!”- tulis salah seorang netizen.

Difahamkan, MAPS pada awalnya dikatakan bakal menjadi taman tema dengan watak animasi Dreamworks seperti Smurfs, Mr Peabody and Sherman, dan Casper the Friendly Ghost. Akan tetapi, bahagian yang menempatkan bintang-bintang Dreamworks Studios ini tidak disiapkan pada masa yang dirancang. Pembinaan tarikan untuk Dreamworks ini juga ditangguhkan beberapa kali sehingga perjanjian dengan pihak terbabit tamat pada Ogos 2018.

Ini menyebabkan MAPS dibuka tanpa tarikan utamanya. Menurut Jom Jalan , MAPS diimpikan sebagai taman tema animasi pertama dalam Asia. Ia patut datang dengan 40 tarikan di 6 kawasan taman tema. Mengikut pelan asal, Perak Corp mensasarkan sejuta pengunjung untuk tahun pertama pembukaannya.


“Sangat Tak Masuk Akal”-Chef Wan Berang Dibenarkan Bertemu Cucu Hanya Sehari Dalam Tempoh 2 Minggu

Personaliti masakan terkenal, Datuk Chef Wan seakan terkilan dengan keputusan sementara mahkamah yang hanya membenarkan beliau berjumpa dengan cucu ketiganya hanya sekali dalam 2 minggu.

Menerusi hantaran di Instagram, Chef Wan mendedahkan bahawa keputusan sementara mahkamah membenarkan mereka dapat berjumpa dengan Arriana hanya sehari dalam tempoh 2 minggu daripada bekas menantunya.

“Akhirnya dengan keputusan sementara mahkamah kami dapat berjumpa dengan Arriana, cucu ke-3 saya, sekali dalam 2 minggu selama sehari daripada ibunya. Siang ambil bersama malam kena hantar balik.”-Dedah Chef Wan

Tambahnya lagi, beliau turut tidak tahu mengapa anak lelakinya, Chef Riz boleh bersetuju dengan peraturan yang ditetapkan.

“Tidak tahu mengapa anak saya bersetuju  dengan pereturan mereka pada peringkat ini. Bila tanya, ‘Its better then tak dapat jumpa langsung Pa’. 2x sebulan mengikut jam? Saya kata. Dia tidak boleh bermalam dengan kita”-Chef Wan

Tegas Chef Wan, beliau merasakan seluruh situasi itu tidak masuk akal dan seolah-olah menunjukkan mereka tidak berdaya serta tidak bersuara.

“Saya dapati keseluruhan keadaan ini sangat tidak masuk akal. Seolah-olah kita tidak berdaya dan tidak bersuara. Ramai  orang bercerai tetapi masih membenarkan kedua ibu bapa berkongsi hak penjagaan anak mereka”-Chef Wan

Putri Arianna Natasya merupakan hasil perkahwinan Chef Riz dan Shikin Maembong yang berkahwin pada 5 Disember 2014. Namun, mereka telah membuat keputusan untuk berpisah pada 2016. Ia merupakan penceraian kedua buat Riz dan yang pertama bagi Shikin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pendirian Saya Sekarang Masih Sama”- Peguam Hafidzah Harap Kebenaran Akan Ditunjukkan

Peguam Nurul Hafidzah yang mewakili pengasas Rumah Bonda memberitahu bahawa pendiriannya kini masih sama dan berharap kebenaran dapat ditunjukkan terhadap kes penderaan anak istimewa yang dikenali sebagai Bella.

Menerusi Insta Stories, Hafidzah dilihat memuatnaik semula hantarannya pada tahun lalu mengenai Bella dan menyatakan bahawa pendiriannya masih sama.

“Scroll balik terjumpa penulisan tahun lepas berkenaan kes Bella. Masa ni kes viral macam nak giler dan saya belum ada kaitan pun dengan kes ini. Pendirian saya sekarang, masih sama.”-Hafidzah

Tambahnya lagi, dia turut berharap agar kebenaran dapat ditunjukkan dan orang yang zalim akan menerima hukuman mereka.

“Doa saya semoga kebenaran akan dapat ditunjukkan. Semoga orang yang teraniaya diberikan kemenangan. Semoga orang zalin menerima hukuman. Aamin.”-Hafidzah

Di ruangan komen hantaran yang dimuatnaik pada tahun lalu, rata-rata netizen kembali meninggalkan komen malah ada yang berpendapat peguam ini merasa risau kerana kes adik Bella mendapat perhatian Tunku Mahkota Johor (TMJ), Tunku Ismail Sultan Ibrahim.

“Risau sebab TMJ dah jalankan kerja kan. Thats why you u-turn pulak sekarang.”

“Edited ye. Nasib baik bukan macam pesbuk boleh tengok apa yang di edit.”

“Dah bawak ke muka pengadilan. Ang pi bela pulak. Haha.”

“Dia cuba memusing alam. Hati-hati gais.”

“Dah salah nak mengaku apa sampai mati pun takkan mengaku takpe kau tunggu di akhirat nanti.”

Sehingga kini kes penderaan adik Bella masih berada dalam proses perbicaraan di mahkamah. Sama-sama kita doakan agar nasib adik Bella akan terbela..


[EKSKLUSIF] “Kak Nita Pernah Luahkan Rasa Sedih Dengan…”- Bekas Pengarang Kongsi Isi Perbualan Dengan Anita Sarawak

Pejam celik pejam celik, sudah 12 tahun penghibur.terkenal Anita Sarawak melangkah pergi meninggalkan Malaysia. ‘Kehilangan’ Anita atau Kak Nita itu sering menimbulkan persoalan dan spekulasi kerana ramai tidak tahu apa sebenarnya punca beliau menyepi tanpa berita.

Namun segalanya terjawab apabila penyanyi lagu Akhirnya Kini Pasti dan Seksis itu menghubungi rakan baiknya di Malaysia iaitu penulis hiburan Shuib Taib dan Roslen Fadzil pada awal Syawal lalu untuk bertanya khabar dan mengucapkan Salam Aidilfitri.

Ketika dihubungi oleh Murai MY, penulis skrip dan lirik lagu ini akui dia menerima panggilan telefon dari Anita dan suaminya, Mahathir Abdullah pada awal Mei lalu ketika dia dan Shuib beraya di Pulau Pinang.

Roslen atau lebih mesra dipanggil Abang Slen memberitahu, pada awalnya, Anita menghubungi adiknya iaitu Shuib Taib. Secara kebetulan Abng Slen juga berada di situ lalu terus berbual dengan Anita sekali gus melepaskan rindu.

“Akhirnya sesudah 12 tahun berlalu, dapatlah Abang Slen mendengar suara yang sangat-sangat dirindui – Kak Nita dan suami, Abg Mahathir – yang mengucapkan Selamat Hari Raya, Maaf Zahir Batin, sambil bertanya khabar diri Abg melalui panggilan telefon kepada adiknya, Shuib Taib lewat petang smlm (waktu Malaysia).

“Saya terkejut apabila Kak Nita sudi berbual dengan saya melalui telefon. Perkara pertama yang terlintas dalam fikiran saya,  nak tanya bagaimana kesihatannya sekarang dan Alhamdulilah, Kak Nita dan Abang Mahathir dalam keadaan sihat. Dari suara Kak Nita sendiri sudah cukup membuktikan Kak Nita kini sihat dan bahagia sekali.”

“Tidak banyak perkara sempat kami bualkan menerusi telefon, namun terdapat hal-hal peribadi yang saya tak dapat kongsikan kepada umum demi menghormati permintaan Kak Nita. Perbualan yang amat bermakna itu sudah cukup menggambarkan kebahagiaan Kak Nita dan Abang Mahathir selama ini yang digosipkan dgn macam-macam cerita mengarut.”- tambahnya lagi

Menurut Abang Slen, Anita berasa sedih dengan khabar angin dan berita yang sama sekali tidak betul mengenai dia dan suaminya di luar negara.

“Sebelum ini dalam perbualan lain dengan Shuib, Kak Nita ada meluahkan rasa sedih dan kecewa setelah membaca artikel tempatan mengenai desas-desus mengenai rumahtangganya. Malah beliau juga terkejut dengan khabar angin mendakwa dirinya sedang sakit,” kata Abang Slen.

Abang Slen berkata lagi, Anita sempat meminta menyampaikan salam dan ucapan Selamat Hari Raya kepada semua kenalannya di Malaysia.

“Rasa seronok sangat dapat bercakap dan mendengar suara Kak Nita yang dah bertahun-tahun tak jumpa. Terubat rindu ini! Mengakhiri perbualan kami, Kak Nita mengambil kesempatan mengucapkan selamat hari raya kepada semua kenalannya di Malaysia dan meminta semua mendoakan kesihatan yang baik. Alhamdulillah, semoga Kak Nita dan Abg Mahathir selamat dlm perlindungan Allah SWT”- katanya.

Sekadar info, artis tersohor kelahiran Singapura yang menempah kemasyhuran di Malaysia selain pernah berhijrah ke Las Vegas, Amerika Syarikat ini pergi ‘membawa diri’ tanpa dapat dikesan oleh media. Banyak percubaan wartawan hiburan menjejaki Anita dan suaminya, namun tidak ada sebarang petunjuk di mana mereka kini menetap.

A post shared by KualaLumpur- Disentuhi Cinta (@slenfadzil)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Seorang Bapa Yang Baik…” – Ellie Suriaty & Suami Sah Bercerai

Industri hiburan hari ini digemparkan dengan berita penceraian pasangan pelakon Ellie Suriaty Omar dan Azri Iskandar.

Ikatan suami isteri yang terikat bersama selama 19 tahun akhirnya terlerai hari ini di Mahkamah Rendah Syariah Gombak Timur (Keramat), Kuala Lumpur, seperti yang dilaporkan oleh media tempatan.

Kata Ellie, meskipun keputusan berpisah itu adalah sukar untuk dibuat, namun dia telah memikirkan hal itu sebaik mungkin.

“Ini adalah suatu keputusan yang sukar untuk saya buat. Tetapi, saya sudah memikirkannya masak-masak dan akhirnya, ia perlu dilakukan.

“Saya juga ingin mengucapkan terima kasih kepada Azri untuk segala saat-saat indah, kenangan manis serta pengalaman hidup yang kami lalui bersama sebagai suami isteri. Dia juga seorang bapa yang baik dan cukup menyayangi anak-anaknya.

“Tapi, rasanya sudah tertulis sampai di sini sahaja jodoh kami. Saya berharap ramai yang akan mendoakan yang terbaik untuk kami,” katanya seperti yang dipetik daripada portal Getaran.

Sekadar info, Ellie dan Azri dikurniakan dua cahaya mata iaitu Azrell Omar Azri Iskandar, 18, dan Nur Azreen, 13, sepanjang perkongsian hidup bersama.

Selain itu, mereka juga kehilangan dua lagi cahaya mata ketika masih belum sempat dilahirkan.


“Macam Ada Baby Bump”-Tasha Shilla Hamil Anak Kedua?

Rumah terbuka sempena Hari Raya Aidilfitri antara acara yang paling dinanti ramai termasuklah pelakon, Tasha Shilla yang turut menghadiri jemputan rumah terbuka anjuran rakan-rakannya baru-baru ini.

Menerusi hantaran di Instagram, Tasha dan suami meluahkan rasa syukur dan berterima kasih di atas jemputan rumah terbuka rakannya itu.

“Alhamdulillah, good to see you Dr @Azuhashahadan dan Dato @emma71170. Terima kasih atas jemputan Hari Raya Open House. Banyak ilmu kami sekeluarga perolehi dari Akademi Minda Dr @azuhashahadan.”- Tasha Shilla

Namun, apa yang mencuri perhatian adalah penampilan Tasha yang didakwa seakan sedang hamil anak kedua.

Walaubagaimanapun, sehingga kini masih tiada pengesahan atau makluman yang dilakukan oleh Tasha dan suami berhubung dakwaan peminat berkenaan.


“Sakit Bila Buat Badan Untuk…”-Hairul Azreen Kongsi Cabaran Jayakan Filem ‘THE ASISSTANT’

Pelakon berbakat tanah air, Hairul Azreen tampil membuat perkongsian bersama pengikutnya di media sosial terhadap cabaran ketika menjalani penggambaran filem di bawah arahan Adrian Teh, THE ASISSTANT.

Menerusi hantaran di Instagram, Hairul mengakui dirinya terasa sakit apabila harus ‘bina’ badan  dan harus menjalani diet selama 5 bulan bagi menjayakan watak sebagai Feroz dalam filem tersebut.

“Terus terang saya cakap, sakit apabila buat badan untuk filem, saya kena diet, saya kena fight dengan keadaan yang lapar. Saya kena tahan semua ni selama 5 bulan sebab 3 bulan training 2 bulan shooting.”-Kongsi Hairul

A post shared by HAIRUL AZREEN IDRIS (@hairulazreen)

Hairul turut menceritakan bahawa dia terpaksa menurunkan berat badan sebanyak 10 kilogram untuk menjalani penggambaran filem THE ASISSTANT.

“Berat badan normal saya 74 kg saya turunkan berat untuk watak Feroz sampai 64 kg (Cengkung pipi). Fuhh bila ingat balik gila la sangat penat. Bayangkan korang lapar tapi kena kerja, macam tu la perasaan saya, lapar tapi kena berlakon.”-Hairul Azreen

Di ruangan komen, rata-rata netizen dan rakan artis tampil memberi sokongan buat Hairul malah ada yang berpendapat, pengorbanan dilakukan Hairul adalah berbaloi untuk menjayakan filem yang bakal ditayangkan di pawagam beberapa hari sahaja lagi.

“Berbaloi cha dengan pengorbanan yang hang buat. Hang nampak awesome kot dalam movie tu. Kalau aku perempuan aku dah ngorat hang. Hahaha.”-Syazwan Zulkifly

“The best never rest bang.”-Nadzmi Adhwa

“Alhamdulillah kagum dengan semangat saudara.”

Di akhir hantaran nya di Instagram, Hairul menyatakan bahawa perkongsiannya itu bukanlah untuk meminta simpati orang ramai namun siapa lagi yang akan menyokong filem tempatan jika bukan rakyat Malaysia sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Satu Johor Malu Dengan Perangai Kau!” – Baby Shima Terima Mesej Lucah Lagi! Netizen Pula…

Penyanyi Baby Shima sememangnya aktif di media sosial dan tidak kekok berkongsi pelbagai jenis konten.

Terbaru, Shima mendedahkan mesej berunsur lucah yang dihantar seorang pengguna Instagram kepadanya.

Dalam mesej tersebut, individu yang dipercayai masih remaja itu seakan mengajak Shima untuk melakukan perkara terlarang.

Menjengah ruangan komen, rata-rata netizen meninggalkan respon berbeza terhadap perkara tersebut.

Sudah tentu ramai yang tidak gemar dengan tindakan menghantar mesej berunsur lucah sebegitu, namun ada juga netizen yang merasakan bahawa akaun pengguna Instagram tersebut telah digodam oleh orang lain.

“Jammed lah orang macam ni, mesti dia sekarang tengah risau.

“Kejap je kau dah famous dik, satu Johor kenal kau (diikuti tanda pangkah) satu Johor malu dengan perangai kau (diikuti tanda betul),” tulis beberapa warganet merujuk kepada individu yang menghantar mesej kepada Shima itu.

Hasil pemeriksaan Murai MY, akaun individu yang dimaksudkan Shima itu sudah dinyahaktif kerana tiada pengguna ditemui.

Bagaimanapun, tiada kepastian tentang siapa yang menghantar mesej berunsur lucah kepada Shima itu, mungkin juga benar akaun remaja tersebut digodam oleh orang lain.

Sebelum ini, media tempatan melaporkan Shima pernah berkongsi tentang kejadian sama menerima mesej lucah daripada individu yang tidak dikenali.

Semoga hal sebegini tidak lagi berlaku kepada Shima dan juga pengguna media sosial yang lain.